«Βιαστικός» οδηγός χτύπησε με μπουνιές τροχονόμο στη Νέα Εθνική Οδό Πατρών – Κορίνθου - InKefalonia\n«Βιαστικός» οδηγός χτύπησε με μπουνιές τροχονόμο στη Νέα Εθνική Οδό Πατρών – Κορίνθου\nΔημοσιεύτηκε: Τρίτη, 25 Ιουνίου 2013 11:22\nΣοβαρό επεισόδιο σημειώθηκε χθες το βράδυ στη Νέα Εθνική Οδό Πατρών – Κορίνθου στο ύψος του Αιγίου, όταν οδηγός ο οποίος... μάλλον βιαζόταν, επιτέθηκε και γρονθοκόπησε τροχονόμο που ρύθμιζε την κυκλοφορία μετά από τροχαίο.\nΣύμφωνα με πληροφορίες, το περιστατικό έγινε στο σημείο όπου γίνονται τα έργα της Ολυμπίας Οδού και υπάρχει η ειδική σήμανση. Εξαιτίας κάποιου τροχαίου που είχε σημειωθεί λίγη ώρα νωρίτερα, στο σημείο υπήρχαν αστυνομικοί οι οποίοι έκαναν εκτροπή και ειδοποιούσαν τους οδηγούς να πηγαίνουν με μικρότερη ταχύτητα και να είναι προσεκτικοί.\nΟ «θερμόαιμος» οδηγός, όμως είχε αντίθετη άποψη και βγήκε από την πορεία και την... ουρά των υπολοίπων και βρέθηκε μπροστά στον τροχονόμο, ο οποίος και τον σταμάτησε.\nΤότε κατέβηκε από το όχημά του και άρχισε να τον γρονθοκοπεί σε έξαλλη κατάσταση.\nΤελικά συνελήφθη και σε βάρος του θα σχηματιστεί δικογραφία. Ο αστυνομικός μεταφέρθηκε στο Νοσοκομείο Αιγίου για προληπτικούς λόγους.\nΗλεία: Η μεγάλη ανατροπή στον φόνο του ιερέα – Ο εραστής «αθωώνει» την παπαδιά!\nΚυλλήνη: Εξιχνιάστηκε η δολοφονία του βενζινοπώλη


Χωρίς λεωφορεία ΟΑΣΘ από σήμερα η Θεσσαλονίκη - Χαλκιδική Πολιτική\nΑρχική/Γενικά/Χωρίς λεωφορεία ΟΑΣΘ από σήμερα η Θεσσαλονίκη\nΧαλκιδική Πολιτική 15 Μαΐου, 2017\nΧωρίς αστικά λεωφορεία είναι από σήμερα η Θεσσαλονίκη καθώς ξεκίνησε η επίσχεση εργασίας, των εργαζομένων στον ΟΑΣΘ.\nΣτο μεταξύ, εργαζόμενοι περιφρουρούν από τις 4 το πρωί τα αμαξοστάσια, όπως αποφάσισαν στην έκτακτη συνεδρίαση τους, ώστε να μην κινηθεί κανένα λεωφορείο.\nΟ πρόεδρος του Συνδικάτου εργαζομένων Δημήτρης Τσερμενίδης είχε επισημάνει στο ΑΠΕ – ΜΠΕ τους λόγους που αποφάσισαν να προχωρήσουν σε κινητοποιήσεις.\n«Δεν έχουν καταβληθεί ακόμη τα δεδουλευμένα των μηνών Μαρτίου και Απριλίου και δεν έχουν εξοφληθεί το δώρο του Πάσχα, ποσό συνολικού ύψους 6,3 εκατ. Ευρώ», τόνισε.\nΈτσι, παρά την κίνηση εκτόνωσης που επιχείρησε ο υπουργός Υποδομών και Μεταφορών, Χρήστος Σπίρτζης, ο οποίος με ανακοίνωσή του κάλεσε διοίκηση και εργαζομένους του ΟΑΣΘ σε σύσκεψη την Τρίτη, ο κ. Τσερμενίδης ανέφερε ότι: «Θα πάμε στη συνάντηση, αλλά η κινητοποίησή μας αφορά τη μη καταβολή των δεδουλευμένων. Και αφού μέχρι στιγμής δεν έχουμε πληρωθεί, εμμένουμε στην αρχική μας απόφαση».\nΧρ. Στεφανίδης, πρόεδρος ΟΑΣΘ: Θα καταθέσουμε ασφαλιστικά μέτρα\nΣτην επίσχεση εργασίας των εργαζομένων στον ΟΑΣΘ, η διοίκηση του Οργανισμού θα απαντήσει με την κατάθεση ασφαλιστικών μέτρων, όπως είπε χθες στο ΑΠΕ – ΜΠΕ, ο πρόεδρος του Χρήστος Στεφανίδης. «Εμείς θα κινηθούμε νομικά και θα καταθέσουμε ασφαλιστικά μέτρα”ανέφερε ο πρόεδρος του ΟΑΣΘ και επισήμανε ότι “οι εργαζόμενοι έπρεπε να αναστείλουν τις κινητοποιήσεις, εφόσον όλοι έχουμε κληθεί σε συνάντηση, την Τρίτη, από τον υπουργό Υποδομών και Μεταφορών».\nΑκυβέρνητο σκάφος στη θαλάσσια περιοχή του Βατοπεδίου\nΔίκη Χρυσής Αυγής -εισαγγελέας: Παραμένω πιστή στην πρόταση μου – Έπραξα κατά συνείδηση


Δημιουργήθηκε στις 02 Οκτώβριος 2013\nΥΓΕΙΟΝΟΜΙΚΟΣ ΧΑΡΤΗΣ: Μέτρησαν εργαζομένους επί τρία!\nΓΙΑ ΓΕΛΙΑ Ο ΥΓΕΙΟΝΟΜΙΚΟΣ ΧΑΡΤΗΣ ΤΗΣ ΧΩΡΑΣ ΠΟΥ ΚΑΤΑΡΤΙΖΟΤΑΝ ΕΠΙ 4 ΧΡΟΝΙΑ ΚΑΙ ΣΤΟΙΧΙΣΕ 4 ΕΚΑΤ. ΕΥΡΩ\nΟ Χάρτης Υγείας αποτελεί σημαντικότατο εργαλείο, διότι αποτυπώνει τη δομή των υπηρεσιών Υγείας, οφείλει όμως να αποτυπώνει και τις ανάγκες Υγείας του πληθυσμού.\nGreek statistics και στην Υγεία! Καταγραφή... μπάχαλο των δημοσίων νοσοκομείων, των Κέντρων Υγείας και του προσωπικού εμπεριέχει τελικά ο περιβόητος «υγειονομικός χάρτης» στον οποίο υποτίθεται ότι θα αποτυπωνόταν πλήρως όλο το Εθνικό Σύστημα Υγείας.\nΟ υγειονομικός χάρτης επρόκειτο να χρησιμοποιηθεί ως ένα βασικό εργαλείο για την ανασυγκρότηση του ΕΣΥ, τις συγχωνεύσεις και την κινητικότητα, αλλά απεδείχθη ένα άκρως λανθασμένο σύστημα, δεδομένου ότι εμφανίζει σε πολλά νοσοκομεία της χώρας δραματικά λάθη, όπως τριπλάσιο αριθμό εργαζομένων από τον πραγματικό.\nΚαι το ζήτημα είναι ότι ο χάρτης που άρχισε να δημιουργείται από το 2009 από την Εθνική Σχολή Δημόσιας Υγείας με τη συμβολή του ΚΕΕΛΠΝΟ, κόστισε κοντά στα 4 εκατ. ευρώ, ενώ πριν από λίγους μήνες ανατέθηκε σε άλλη επιστημονική ομάδα προκειμένου να διορθώσει τα λάθη και τις αστοχίες.\nΠερισσότερα: ΥΓΕΙΟΝΟΜΙΚΟΣ ΧΑΡΤΗΣ: Μέτρησαν εργαζομένους επί τρία!\nΩστόσο κατά περίπτωση, όπως δηλώνει στο Onmed.gr ο πρόεδρος του ΕΟΠΥΥ κ. Δημήτρης Κοντός, τα στοιχεία που έχει στα χέρια του ο ΕΟΠΥΥ σχετικά με γιατρούς που έχουν πραγματοποιήσει υπερσυνταγογραφήσεις, θα μπορεί να τα δίνει στο υπουργείο Οικονομικών. Αλλά και σήμερα, το υπουργείο Οικονομικών και ο ΕΟΠΥΥ, όταν υπάρχουν στοιχεία από ελέγχους, καταθέτουν τους φακέλους αυτούςμ στην ΥΠΕΔΥΦΚΑ ( Γενική Γραμματεία Κοινωνικών Ασφαλίσεων - τμήμα ελέγχου δαπανών υγείας).\nΠερισσότερα: Προς ενοποίηση πολυϊατρεία ΕΟΠΥΥ και Κέντρα Υγείας\nΕιδικά για τις αξονικές τομογραφίες η Ελλάδα έχει πρωτιές στην Ευρώπη, με 321 αξονικές ανά 1.000 κατοίκους, όταν στο Βέλγιο ο αντίστοιχος αριθμός είναι 182 και στο Λουξεμβούργο 175 ανά 1.000 κατοίκους. Το ίδιο και για τις μαγνητικές, με 98 εξετάσεις ανά 1.000 κατοίκους στην Ελλάδα,όταν στο Λουξεμβούργο είναι 62 και στο Βέλγιο 53. Το υπουργείο εξετάζει να βάλει «επιστημονικό» φρένο σε αυτές τις εξετάσεις. Οπως ανέφερε στην «Κ» ο υφυπουργός Υγείας Αντώνης Μπέζας, έχει συσταθεί επιτροπή που έχει ως αντικείμενο την έκδοση διαγνωστικών πρωτοκόλλων, δηλαδή κανόνων στη συνταγογράφηση εξετάσεων, και κατά προτεραιότητα θα ασχοληθεί με τις ακτινολογικές εξετάσεις. Σύμφωνα με τον κ. Μπέζα, τα διαγνωστικά πρωτόκολλα, τα οποία ωστόσο θα χρειαστεί χρόνος για να εισαχθούν στην πρακτική των γιατρών του ΕΟΠΥΥ, σαφώς θα λύσουν το πρόβλημα της προκλητής ζήτησης εξετάσεων, που οδηγούν τις σχετικές δαπάνες σε υπερβάσεις.\nΠερισσότερα: Κινδυνεύουν 5.600 ασθενείς από τις "κλειστές" εντατικές\nΤαυτόχρονα, τονίζει η κυρία Παπανικολάου, η είσοδος των Θεραπευτικών Πρωτοκόλλων στο υγειονομικό μας σύστημα, θα αναδείξει την Ελλάδα σε μίαχώρα σοβαρή και αξιόπιστη όπου το λεγόμενο evidence based medicine (τεκμηριωμένη πρακτική), θα βρίσκει την πιο ουσιαστική και καίρια έκφρασή της.\nΣελίδα 1098 από 1189


Τι σόι δημοκρατία είναι αυτή; Λίγη τσίπα δεν έχει μείνει πάνω τους;..............Ακόμα ρωτάς ε?καλά κάνεις\n13 Απριλίου 2011 - 10:48 π.μ.\nΟ τεκμηριωμένες και ψαγμένες τοποθετήσεις σου αναδεικνύουν την γύμνια των υπολοίπων.\nΆλλοι πρέπει να ντρέπονται για την κατάσταση αυτή .\nΑπορροίας άξιο –λέμε τώρα-, είναι που οι νεοεκλεγμένοι φωνή δεν έχουν, μόνο χεράκι – πάνω.\nΗ παρουσία σου είναι αναγκαία και η αποχώρηση ενίοτε θεμιτή.\nΚάθε μέρα που περνάει δείχνει πόσο σπουδαία και πρωτοπόρα υπήρξε η Αρμονική Ανάπτυξη, πόσο δίκιο είχε σε αυτά που υποστήριζε.\nΤελευταία εξέλιξη, τα της άθλιας, χωροθετικά, μαρίνας και το τσιμέντομα του Σύθα που συντείνουν στην διάβρωση των ακτών.\nΤα είχε διατυμπανίσει εδώ και χρόνια!\nΗ Συμπολιτεία πρέπει με ρηξικέλευθο λόγο, να αναδεικνύει την ελλειμματικότητα των υπολοίπων, όταν συμβαίνει και δυστυχώς συμβαίνει συχνά.\nΟι πολίτες παραμένουν αδιάφοροι, ανενεργοί, περιχαρακωμένοι στις προσωπικές τους ανάγκες.\nΟ δρόμος για την συνειδητότητα είναι πολύ μακρύς ακόμα.\n«Ουδείς προφήτης στον τόπο του»άλλωστε…………..\n13 Απριλίου 2011 - 8:04 μ.μ.


Chiquita: Γιορτάζει 15 χρόνια από την εδραίωση του καταφυγίου Nogal - BusinessNews.gr\nΩς μέρος της δέσμευσης της Chiquita του να είναι «Καλός Γείτονας» στις κοινότητες όπου καλλιεργούνται οι γευστικές μπανάνες της, η εταιρεία νιώθει υπερήφανη για τον εορτασμό των 15 χρόνων του καταφυγίου Nogal. Το καταφύγιο εδραιώθηκε μετά από μια κοινή προσπάθεια της Chiquita και μίας μερίδας πελατών της για την προώθηση της διατήρησης και προστασίας της βιοποικιλότητας και ταυτόχρονα τη βελτίωση της ποιότητας ζωής των ανθρώπων της τοπικής κοινότητας.\n«Η Chiquita καταβάλλει τεράστιες προσπάθειες για την προστασία της βιοποικιλότητας και το καταφύγιο Nogal στην Κόστα Ρίκα αποτελεί ένα λαμπρό παράδειγμα του θετικού περιβαλλοντικού μας αντίκτυπου,» δήλωσε ο Raul Cigena Pazos, Human Resources and Sustainability Director της Chiquita. «Ελπίζουμε ότι η συνεργασία μας με την τοπική κυβέρνηση, τους διάφορους οργανισμούς και την τοπική κοινωνία θα αποτελέσει οδηγό για την προστασία του περιβάλλοντος και την υπεύθυνη παραγωγή για άλλους που θέλουν να ακολουθήσουν το παράδειγμά μας.»\nRIVER WEST: Άνοιξε τις πόρτες του και πάλι, ασφαλώς\nAlliott Group: Νέες, δυνατές συνεργασίες στο πρώτο 4μηνο του 2020


Δεν θα προπονηθεί τελικά στην Νέα Σμύρνη η Μάντσεστερ Σίτι, λόγω απεργίας! - Sfina.gr\nΑρχική / Ποδόσφαιρο / Champions League / Δεν θα προπονηθεί τελικά στην Νέα Σμύρνη η Μάντσεστερ Σίτι, λόγω απεργίας!\nΗ Πανελλαδική απεργία που είναι προγραμματισμένη για την Πέμπτη (26/11) αλλάζει τα σχέδια της Μάντσεστερ Σίτι, με τους Άγγλους να ακυρώνουν τις δύο προπονήσεις που είχαν κανονίσει στο γήπεδο του Πανιωνίου με την αναχώρησή τους μάλιστα να γίνεται αμέσως μετά το τέλος του αγώνα με τον Ολυμπιακό.\nΌπως είχε γίνει γνωστό η Μάντσεστερ Σίτι είχε ζητήσει το γήπεδο της Νέας Σμύρνης από τον Πανιώνιο για να προπονηθεί επί ελληνικού εδάφους τόσο την ημέρα του αγώνα με τον Ολυμπιακό, αλλά και την επόμενη, την Πέμπτη για ένα χαλάρωμα. Κι ενώ οι άνθρωποι του Πανιωνίου είχαν ετοιμάσει τα πάντα για να υποδεχτούν την ομάδα του Γκουαρντιόλα, η πανελλαδική απεργία της Πέμπτης (26/11) άλλαξε τα πλάνα των Άγγλων.\nΌπως ενημέρωσαν χθες το βράδυ οι Άγγλοι τους ανθρώπους του Πανιωνίου δεν θα κάνουν χρήση του γηπέδου, ενώ άλλαξαν και το πρόγραμμα τους και θα φύγουν από την χώρα μας αμέσως μετά το τέλος την αναμέτρησης με τον Ολυμπιακό.\nTags: ΜΑΝΤΣΕΣΤΕΡ ΣΙΤΙ, Νέα Σμύρνη, Ολυμπιακός


Παιδαγωγός για 2 παιδιά Δημοτικού, Αγγελίες εργασίας\nΠαιδαγωγός για 2 παιδιά Δημοτικού\nΑναζητάμε παιδαγωγό για απασχόληση στην περιοχή του Κολωνού, για δυο παιδιά, 8 και 10 ετών. Τα καθήκοντα περιλαμβάνουν τη μετακίνηση των παιδιών από το σχολείο τους στο σπίτι (7 λεπτά με τα πόδια), ΄και τη βοήθεια στη μελέτη τους. Οι ώρες απασχόλησης είναι από τις 13:00 ως τις 16:00, τρεις φορές την εβδομάδα.\nΠαιδαγωγός για ένα παιδί ηλικίας 2 ετών, Περιστέρι\nΨάχνουμε Παιδαγωγό για ένα παιδί ηλικίας 2 ετών στο Περιστέρι. Οι υπηρεσίες που έχουμε ανάγκη είναι οι εξής: Φύλαξη παιδιού, Απασχόληση στο σπίτι, Φροντίδα και Φύλαξη, Δημιουργική απασχόληση. Η απασχόληση είναι ολική. Η αμοιβή που δίνουμε είναι 6€ / ώρα.\nΦροντίδα παιδιού ΑΜΕΑ


Παντελίδης: «Σε καλή κατάσταση ο Μαντσίνι, δύο ακόμα μεταγραφές»\nΟ Σάββας Παντελίδης αναφέρθηκε και στον επερχόμενο αγώνα με τον Ολυμπιακό Βόλο όπως και για τους Διαμαντόπουλο, Γκάμα, Φετφατζίδη και Χαριστέα.\nΓια την κατάσταση των Βέλεθ, Μπάσα και τον Μαντσίνι: «Ο Βέλεθ δύσκολα να είναι μαζί μας στον Βόλο, για τον Μπάσα θα δούμε σήμερα. Ο Βέλεθ θα είναι έτοιμος μετά την διακοπή. Ο Μαντσίνι είναι σε πολύ καλή κατάσταση, γυμνάζονταν ανελιπώς. Θα τον δούμε σήμερα και ίσως να είναι και στην αποστολή για το Σαββατιάτικο παιχνίδι.\nΘεωρώ πως έγινε καλό σκάουτινγκ για τον παίκτη. Θα μας δώσει πολύ ενέργεια, έχει κίνητρο καλή ηλικία και θέλει την καταξίωση».\nΤον Χαριστέα και την επιστροφή του στην ομάδα και τον Διαμαντόπουλο: «Με τον Αγγελο έχουμε γνωριστεί παλιότερα, θα υπάρξει εύκολα μεταξύ μας πεδίο επικοινωνίας. Ο Δημήτρες είναι καλό που γύρισε καλός χαρακτήρας και σε συμπεριφορά και ως παίκτης».\nΤην επιπλέον μεταγραφική ενίσχυση: «Είχα πει και πριν μερικές ημέρες. Θέλουμε ενίσχυση στο αριστερό μπακ και στο τέρμα. Θα κάνουμε τις καλύτερες επιλογές. Θέλουμε υποστήριξη εκεί».\nΤον Μπρούνο Γκάμα: «Είναι στην τελική ευθεία να επιστρέψει. Μετά την διακοπή πιστεύω θα είναι έτοιμος να παίξει. Θα τον δούμε σε ένα ακόμα φιλικό».\nΤον Βόλο: «Παρακολούθησα το παιχνίδι. Εϊναι δουλεμένη ομάδα, σοβαρή και δεν έχουμε εύκολο έργο. Αυτό είναι το μόνο σίγουρο».\nΤι Αρη περιμένει και θέλει να δει: «Θέλω έναν Αρη με μεγαλύτερη ηρεμία. Να μη βιαζόμαστε να τελειώσουμε τις φάσεις. Και με την Μόλντε και με τον ΟΦΗ δεν είχαμε τον τρόπο που θέλω να επιτεθούμε. Πρέπει να γίνουμε πιο εύστοχοι. Από την στιγμή που η μπάλα φτάνει στην περιοχή, νομίζω πως θα έρθει το γκολ και όλα θα είναι καλύτερα».\nΤις πολλές τελικές, τα δοκάρια και το χαμένο πέναλτι: «Στα τρία παιχνίδια που παίξαμε στην έδρα μας με Μόλντε με ΑΕΛ και με ΟΦΗ μετράμε πάνω από 40 τελικές. Εχουμε πέντε δοκάρια και έχουμε χάσει ένα πέναλτι. Είναι πολύ μεγάλο νούμερο. Θα το βελτιώσουμε».\nΤους νέους παίκτες και το αν χρειάζονται επιπλέον χρόνο: «Δουλεύουμε πολύ, υποστηρίζουμε όλα τα παιδιά και περιμένουμε τις καλές τους στιγμές. Θέλουν χρόνο για να δείξουν τα παιδιά όλα όσα θέλουν να κάνουν».\nΤον Φετφατζίδη και την κλήση του στην Εθνική: «Με κάνει χαρούμενο, θεωρώ πως είμαστε κοντά του και είναι ευχάριστο πολύ αυτό. Ο Γιάννης έχει στοιχεία που δύσκολα βρίσκεις σε ποδοσφαιριστή».\nΤσαλίκης: Η αντίδρασή του μετά την ανακοίνωση του ΣΚΑΪ για το Big Brother και τους παρουσιαστές\nΦαίδων Βόβολης: Κάνω συγκεντρώσεις για τα εμβόλια γιατί είμαι πολιτικός αρχηγός\nΜετά τη Βανδή και τον Ντέμη …Τέλος και για Μακρυπούλια-Χατζηγιάννη\nΜπήκε στο Ολυμπιακό Χωριό η Εθνική Καλλιτεχνικής κολύμβησης\nΔύο μεταγραφές ο Κεραυνός Ωραιοκάστρου\nVoucher 200 ευρώ: Οι νέοι δικαιούχοι


Dita: όταν η Δυτική δημιουργικότητα συναντά την Ιαπωνική καινοτομία - Cosmopoliti.com – Χριστίνα Πολίτη\nHome > Ζωή > Fabulous > Dita: όταν η Δυτική δημιουργικότητα συναντά την Ιαπωνική καινοτομία\nDita: όταν η Δυτική δημιουργικότητα συναντά την Ιαπωνική καινοτομία\nΑπογοητευμένοι από τα χαμηλής ποιότητας και τετριμμένου design γυαλιά που ήταν διαθέσιμα στην αγορά, οι παιδικοί φίλοι Jeff Solorio και John Juniper ίδρυσαν τη DITA το 1995 με σκοπό να δώσουν μία νέα πνοή στον κλάδο, σχεδιάζοντας χειροποίητα γυαλιά που θα ξεχώριζαν για την εκπληκτική τους ποιότητα και επαναστατικό σχεδιασμό. Έκτοτε, η DITA αποτελεί συνώνυμο της μοναδικότητας συνδυάζοντας τις πιο καινοτόμες τεχνολογίες με διαχρονικό, αλλά ιδιαίτερο στυλ.\nΕξαιρετικά ελαφριά και εκπληκτικά σχεδιασμένα, τα γυαλιά DITA επικεντρώνονται στη λεπτομέρεια. Κάθε σκελετός της DITA είναι φιλοτεχνημένος στο χέρι από Ιάπωνες τεχνίτες και χρειάζεται 320 παραγωγικά βήματα σε διάστημα 8 μηνών προκειμένου να είναι έτοιμος προς πώληση. Σαν αποτέλεσμα, και χάρη στη δυναμική ομάδα ανθρώπων πίσω από την έρευνα, την ανάπτυξη και το design, η εταιρία έχει αποκτήσει το σεβασμό καταναλωτών κι επαγγελματιών λόγω των υψηλών ποιοτικών standards που θέτει, γύρω από τα οποία «κρίνονται» και οι ανταγωνιστές της.\nΗ φήμη του brand, όμως, δεν σταματάει στην αδιαπραγμάτευτη ποιότητα. Το κομψό αλλά πρωτοποριακό στυλ των συλλογών «ενώνει» Δύση κι Ανατολή και έχει αναδείξει τη DITA σε μία από τις πλέον αγαπημένες εταιρίες των πιο δυναμικών παρουσιών στο χώρο του θεάματος και της μόδας σε παγκόσμιο επίπεδο.\nΗ εταιρία διαθέτει καταστήματα στις Ηνωμένες Πολιτείες, Ιαπωνία και Χονγκ Κονγκ, ενώ στην Ελλάδα είναι διαθέσιμη μέσω της εταιρίας χονδρικής Glassroom και πωλείται, μεταξύ άλλων, και στα καταστήματα Optical Papadiamantopoulos. Με σημείο αναφοράς τον Πρόεδρο της εταιρίας Διαμαντή Παπαδιαμαντόπουλο, o οποίος υπήρξε πρωτοπόρος στον χώρο των οπτικών και της εφαρμογής φακών επαφής στην Ελλάδα, η αλυσίδα οπτικών καταστημάτων ξεκίνησε την επιτυχημένη πορεία της το 1920.


Μιλόγεβιτς: «Άλλη ΑΕΚ στην αυριανή ρεβάνς» • Η Άποψη\nΑπό N. ΣΚ\t 18:35 - 28/07/2021 Τελευταία Ενημέρωση 19:59 - 28/07/2021\nΈτοιμη για την ανατροπή απέναντι στη Βελέζ είναι η ΑΕΚ που υποδέχεται αύριο τους Βόσνιους στο ΟΑΚΑ, με στόχο να πάρει το εισιτήριο για τον τρίτο προκριματικό γύρο του UEFA Conference League.\nΟ προπονητής της «Ένωσης», Βλάνταν Μιλόγιεβιτς, με δηλώσεις του στη συνέντευξη Τύπου, τόνισε πως δεν ήταν καθόλου ικανοποιημένος με την εικόνα της ομάδας του και την ήττα 2-1 στον πρώτο αγώνα, τονίζοντας πως αύριο η ΑΕΚ θα παρουσιάσει τελείως διαφορετικό πρόσωπο.\nΠαράλληλα, ο 51χρονος τεχνικός αναφέρθηκε και στην παρουσία του κόσμου στις εξέδρες του Ολυμπιακού Σταδίου, αλλά και στους νεοφερμένους παίκτες που διεκδικούν μια θέση στο αρχικό σχήμα.\nΑναλυτικά οι δηλώσεις του Βλάνταν Μιλόγιεβιτς:\nΤι περιμένει από την ΑΕΚ στη ρεβάνς: «Δεν ήμουν ευχαριστημένος από τίποτα στο προηγούμενο παιχνίδι. Δεν περίμενα τέτοια εικόνα. Το ποιες είναι αιτίες μπορούμε να πούμε, αλλά δεν θέλω και δεν με νοιάζει να έχω δικαιολογία. Δεν ήμουν ευχαριστημένος από όλα. Το χρονικό διάστημα μετά το πρώτο ματς προσπαθήσαμε να διορθώσουμε κάποια πράγματα και πιστεύω πως αύριο θα παρουσιάσουμε τελείως διαφορετικό πρόσωπο στο παιχνίδι».\nΤο τι χρειάζεται για να έρθει η πρόκριση: «Προσπαθώ από την πρώτη μέρα να περάσω κάποια στοιχεία, που πρέπει να έχουμε ανεξάρτητα από αντίπαλο. Τα ευρωπαϊκά ματς είναι διπλά. Έχουμε μια δεύτερη ευκαιρία και παίζουμε στην έδρα μας. Δεν μετρά το εκτός έδρας γκολ, αλλά δεν θα πω ότι τα πράγματα είναι δύσκολα. Πρέπει να παλεύουμε για κάθε μπάλα, να έχουμε δύναμη, τρεξίματα και πειθαρχία, πράγματα που δεν είχαμε στο πρώτο παιχνίδι. Όλα τα άλλα είναι τακτική, αλλά ό,τι τακτική κι αν έχεις κάνει, είναι και θέμα ατομικό. Ο καθένας πρέπει να κερδίσει μονομαχίες και να βάζει το πείσμα και το πάθος του στο παιχνίδι. Αν είναι έτσι, τότε τα πράγματα είναι πιο εύκολα. Ελπίζουμε να έχουμε αύριο αυτά τα στοιχεία».\nΤο αν οι νέοι παίκτες είναι έτοιμοι να παίξουν βασικοί: «Δεν έχουμε πολύ χρόνο και περιθώρια. Όλα τα παιδιά είχαν προπονηθεί πριν έρθουν και κάποια παιδιά ξέρουν το DNA της ΑΕΚ. Για μας είναι πάρα πολύ σημαντικό παιχνίδι. Με ευχαριστεί που όλα τα παιδιά είναι αποφασισμένα και θέλουν πάρα πολύ να παίξουν. Θα μιλήσω μαζί τους να δούμε σε τι κατάσταση είναι, αλλά είμαστε αρκετά καλά».\nΤην επιστροφή του κόσμου: «Αν μας επηρεάσει αρνητικά, τότε να μην ασχολούμαστε με το ποδόσφαιρο. Σίγουρα μας λείπουν οι φίλαθλοι. Στο πρώτο ματς παίξαμε μετά από πολύ καιρό με 7-8 χιλιάδες σε μια πολύ καλή ατμόσφαιρα. Περιμένω να έρθει ο κόσμος στο γήπεδο. Δεν θέλω να τους ζητήσω υπομονή, ξέρω πως δεν έχουμε χρόνο κι ας μας κρίνουν όπως θέλουν. Εύχομαι αυτή η χρονιά να είναι διαφορετική και να κάνουμε κάτι που ονειρεύονται οι φίλοι της ΑΕΚ. Καλύτερα όμως να μη λέμε μεγάλα λόγια και να κάνουμε πράξεις».\nΤο μεγαλύτερο λάθος που έκανε η ΑΕΚ στο πρώτο ματς: «Ο καθένας έχει το πλάνο του, αλλά όταν χάνεις τις μονομαχίες δεν έχει σημασία. Προσπαθήσαμε να αλλάξουμε κάτι, αλλά δεν βγήκε το πλάνο. Εγώ θέλω να ξεχάσω το πρώτο παιχνίδι. Μπορούμε να μάθουμε πολλά από τα λάθη που κάναμε και ελπίζω να το κάναμε».\nΤο ακυρωθέν γκολ της ΑΕΚ: «Μια ήττα ξέρετε τι φέρνει σε μια ομάδα, όπως και ένα καλό αποτέλεσμα αντίστοιχα. Δεν θέλω να είμαι ακραίος. Δεν είμαι πολύ ευχαριστημένος από τη διαιτησία, αλλά δεν ξέρουμε τι μας περιμένει και στο μέλλον. Δεν μου αρέσει να ασχολούνται οι παίκτες με τη διαιτησία, πρέπει να είναι συγκεντρωμένοι στο παιχνίδι».\nΕνίσχυση των ΜΜΕ ύψους 20 εκατ. ευρώ ενέκρινε η Κομισιόν


epirotica: Όταν οι Μυκηναίοι ανέβηκαν τον Ψηλορείτη\nΕνα μυστικό, κρυμμένο για 3.400 χρόνια, αποκάλυψε ο καθηγητής Σακελλαράκης στην εσοχή ενός βράχου στον Ψηλορείτη της Κρήτης: τη σαρκοφάγο Μυκηναίου πολεμιστή και ταφές ακόμη δύο ανθρώπων.\n''Για να βρεις την άκρη σου στο βουνό πρέπει να ακολουθήσεις τα ζώα, τα πρόβατα. Αυτά ανοίγουν δρόμους, βρίσκουν τα περάσματα, φθάνουν στο νερό. Μετά έρχονται οι άνθρωποι''. Ο καθηγητής Γιάννης Σακελλαράκης, ο οποίος εδώ και χρόνια ακολουθεί τα παλιά μονοπάτια του Ψηλορείτη, εντοπίζει τα τοπωνύμια που κρύβουν την αρχαία προέλευσή τους και αφουγκράζεται τις ιστορίες των βοσκών που έρχονται από αιώνες πίσω, βρέθηκε πριν από μερικούς μήνες μπροστά στους πρώτους Μυκηναίους που ανέβηκαν στο βουνό.\nΤους ''πρώτους Έλληνες του Ψηλορείτη'', όπως λέει ο ίδιος. Ήταν ένα μυστικό που έκρυβε για 3.400 χρόνια η εσοχή ενός βράχου- βραχοσκεπή, όπως ονομάζεται- όπου αποκαλύφθηκαν η σαρκοφάγος ενός μυκηναίου πολεμιστή και οι ταφές δύο τουλάχιστον ακόμη ανθρώπων. ''Είναι η πρώτη ταφή Μυκηναίων που εντοπίζεται σε βουνό της Κρήτης'', επισημαίνει ο διαπρεπής αρχαιολόγος γι΄ αυτή την ανακάλυψη, η οποία έρχεται να προσθέσει έναν κρίκο στην ιστορία της ''κατάκτησης'' του νησιού από τους Αχαιούς ως επακόλουθο της αποδυνάμωσης των Μινωικών Ανακτόρων κάπου εκεί στον 14ο αι. π.Χ.\n''Κάτω Αόρι'' (Κάτω Ορος) ονομάζουν οι Κρητικοί αυτό το τμήμα του Ψηλορείτη. Και όσο για τη βραχώδη περιοχή του ''Κουρουπητού'' σε υψόμετρο 800 μέτρων, δεν έκρυβε μία μόνο βραχοσκεπή αλλά περισσότερες, συλημένες δυστυχώς από την αρχαιότητα. Πρόκειται για ένα μυκηναϊκό νεκροταφείο πάνω στα βουνά, δηλαδή. Αλλά πού ζούσαν οι άνθρωποι; Κατά τον κ. Σακελλαράκη, ο οικισμός τους βρίσκεται εκεί κοντά γιατί δεν ήθελαν τους νεκρούς τους μακριά από τα σπίτια τους. Η ανακάλυψή του λοιπόν είναι ο επόμενος στόχος της αρχαιολογικής έρευνας που θα πραγματοποιηθεί εφέτος το καλοκαίρι.\n1. Το τμήμα μιας πλευράς της πήλινης σαρκοφάγου, διακοσμημένης με φυτικά θέματα\n2. Μέρος του πώματος της σαρκοφάγου με γραπτή διακόσμηση\n''Η παρουσία των Μυκηναίων επάνω στα βουνά σε αυτή την πρώιμη εποχή σημαίνει ότι διαδέχθηκαν αμέσως τους Μινωίτες σε όλες τις δραστηριότητές τους. Ο πλούτος που προερχόταν από την ξυλεία, από τα αιγοπρόβατα ή ακόμη από τα πολύτιμα βότανα που ταξίδευαν σε όλη τη Μεσόγειο και είχε συντελέσει πολύ στην ανάπτυξη του μινωικού εμπορίου και της δύναμης των Μινωιτών είναι σαφές ότι πέρασε αμέσως στα χέρια των Μυκηναίων'', λέει ο κ. Σακελλαράκης.\nΤον έθαψαν με το μαχαίρι και τη λόγχη του, τον απόθεσαν κατά τα έθιμά τους, που δεν άλλαζαν ακόμη κι αν βρίσκονταν σε ξένο τόπο, σε μια σαρκοφάγο ζωγραφισμένη ολόγυρα και ύστερα την τοποθέτησαν σε αυτή τη μικρή σπηλιά στον βράχο (4 μ. πλάτος και 4,50 μ. βάθος, με ανώτερο ύψος τα 2,80 μ.). Θα ξαναγυρνούσαν- άγνωστο πόσες φορές - και για άλλες ταφές ώσπου τελικά ο οικισμός εγκαταλείφθηκε, νεκροί και ζώντες ξεχάστηκαν. Με τα χρόνια η στέγη της βραχοσκεπής κατέρρευσε διαταράσσοντας το σύνολο αλλά και προστατεύοντάς το. Ούτε οι βοσκοί που χρησιμοποιούσαν ως πρόσφατα αυτή την εσοχή για να προφυλαχθούν από τη βροχή και το κρύο μπορούσαν να φανταστούν το μυστικό της.\nΕνα κομμάτι της σπασμένης σαρκοφάγου ήταν το πρώτο που εντοπίστηκε από την ερευνητική ομάδα του κ. Σακελλαράκη υπό τον αρχαιολόγο κ. Άγγελο Μπούφαλη. Αμέσως μετά, τμήματα από τις πλευρές και το πώμα της, όστρακα αγγείων, χάλκινα αντικείμενα και ανθρώπινα οστά- καθώς και λίγα ζώων-, ανακατεμένα όλα μαζί άρχισαν να έρχονται στο φως. Δεκαεννέα αγγεία διαφόρων ειδών συγκολλήθηκαν τελικώς. Μαζί ήταν ένα συρμάτινο περιβραχιόνιο, μια περόνη και ένας κρίκος δαχτυλιδιού, καθώς και ένα σφονδύλι από στεατίτη. Και κάτω από αυτά βρέθηκαν μέσα σε λάκκο πέντε χάλκινα αντικείμενα, το μαχαίρι και η λόγχη, τρία χάλκινα αγγεία αλλά και δύο πήλινα. ''Είναι πιθανότατο ότι πριν από την εναπόθεση της σαρκοφάγου έλαβε χώρα μια επιτάφια τελετή'', εξηγεί ο κ. Σακελλαράκης.\nΜε την αρχή ότι η έρευνα δεν τελειώνει ποτέ και αφού ανέσκαψε το σπουδαιότερο λατρευτικό κέντρο της Μινωικής Κρήτης, το ιερό του Δία, δηλαδή, στο Ιδαίο Αντρο, σε υψόμετρο 1.495 μέτρων, αφού εντόπισε στα Ανεμόσπηλια την ανθρωποθυσία που έγινε διεθνώς γνωστή, αφού έφερε στο φως το μινωικό ανάκτορο των Αρχανών και τα ευρήματα των ανασκαφών του κοσμούν τα μουσεία, ο Γιάννης Σακελλαράκης και η σύντροφός του δρ. Έφη Σαπουνά-Σακελλαράκη αποφάσισαν πριν από τρία χρόνια να ξαναγυρίσουν στα βουνά: στη Ζώμινθο, όπου ο ίδιος είχε εντοπίσει ήδη από το 1982 ίχνη των Μινωιτών ξεκινώντας μόνο και μόνο από το προελληνικό όνομα της περιοχής.\nΤο ίδιο έπραξε και τώρα η ερευνητική ομάδα του με τους χάρτες της Γεωγραφικής Υπηρεσίας ανά χείρας σε ατέλειωτες περιοδείες στα βουνά, όπου εντοπίστηκε και η ασύλητη βραχοσκεπή. Περισσότερα από 350 τοπωνύμια με ιδιαίτερο ενδιαφέρον καταγράφηκαν έτσι στην ευρύτερη περιοχή της Ζωμίνθου και του Ιδαίου Αντρου. Επίσης δρόμοι και μικρές κοιλάδες, εκκλησίες, κτίσματα, σπηλιάρια και βραχοσκεπές, ορύγματα, πηγάδια και πηγές. Αναπόφευκτα και λαθρανασκαφές.\nΕνας νέος χάρτης αυτής της περιοχής του Ψηλορείτη κατάστικτος από θέσεις με ιστορικό και αρχαιολογικό ενδιαφέρον δημιουργήθηκε με αυτόν τον τρόπο, μια σημαντική υποθήκη για τους μεταγενέστερους. ''Διότι ο τόπος έχει μνήμη και φωνή. Αρκεί να μπορεί κανείς να την ακούσει'', όπως λέει ο κ. Σακελλαράκης.\nΗ Στάση του Μίνωα\nΣτα μισά του δρόμου από την Κνωσό στο Ιδαίο Άντρο οι άνθρωποι που ανέβαιναν στο βουνό με προορισμό το μεγάλο ιερό του Δία- ανάμεσά τους κατά τον μύθο και ο ίδιος ο Μίνωας- χρειάζονταν μία στάση: σε ένα κτίριο 1.500 τ.μ.,με 40 δωμάτια, ανάλογο ως έναν βαθμό του μεγέθους και των προδιαγραφών των μινωικών ανακτόρων. Σαν αυτό που εντοπίστηκε στη Ζώμινθο.\nΕνα οικοδόμημα στέρεο και καλοχτισμένο, με τρεις ορόφους, τοιχογραφίες στα δωμάτια, τεράστιες αποθήκες, εργαστήρια και ποιος ξέρει τι άλλο... Η ανασκαφή είναι σε εξέλιξη- άλλωστε έχει ερευνηθεί ως τώρα μικρό μόνο μέρος του κτιρίου- ενώ κάθε χρόνο προστίθενται νέα στοιχεία.\n''Ήγεν εκ Κνωσού εις το του Διός άντρον και ιερόν'', λέει ο Πλάτωνας στους ''Νόμους'' για μια οδό που έφθανε στο Ιδαίον Άντρον, ενώ ο Όμηρος αναφέρει το ''εννεάωρο'' ταξίδι του βασιλιά Μίνωα προς το ιερό του πατέρα του, Δία, προκειμένου να παραλάβει τους νόμους που θα τον αναδείκνυαν δίκαιο κριτή.Δεν είναι τυχαίο λοιπόν που τα αρχαιότερα τμήματα του κτιρίου χρονολογούνται στον 19ο αι.π.Χ., ενώ μετά τον 14ο αι.π.Χ.,όταν το κτίριο ισοπεδώνεται από μεγάλο σεισμό, ακολουθεί και μια μυκηναϊκή εγκατάσταση.\nΠερί τα 50 μεγάλα πιθάρια, εκατοντάδες αγγεία, εργαλεία όπως μαχαίρια και πελέκεις αλλά και υπολείμματα τροφών που είχαν καταναλώσει οι άνθρωποι, σπόροι καρπών δηλαδή και οστά ζώων, έχουν βρεθεί ως τώρα. Ακόμη ένα εργαστήριο επεξεργασίας της πολύτιμης για την εποχή αυτή ορείας κρυστάλλου και ένα κεραμικό εργαστήριο με 160 αγγεία, τον τροχό, τα βότσαλα με τα οποία ο τεχνίτης λείαινε τον πηλό, το κάθισμά του. Χάντρες από αχάτη και σάρδιο, προφανώς τμήματα κοσμημάτων, υποδηλώνουν το ανώτερο επίπεδο των ανθρώπων που κατοικούσαν εκεί. Μια κόγχη εξάλλου που είχε ειδικά κατασκευαστεί στον τοίχο έκρυβε τρία αγγεία με διακόσμηση στην επιφάνεια και οπή στη βάση, χαρακτηριστικά τελετουργιών για προσφορές στον θεό.\nΑναρτήθηκε από Evangelos C. Tzimas στις 18:01\nΕτικέτες αρχαιολογία, Ελλάδα, Προϊστορία, ταξίδια


ΑΓΙΟΡΕΙΤΙΚΕΣ ΜΝΗΜΕΣ: 10/26/13\n3766 - Διαπιστώσεις, αιτιάσεις και παραδοχές γύρω από τον πληθυσμό του Αγίου Όρους στη διαχρονία\nΗ χερσόνησος του Αγίου Όρους, Μνημείο της Παγκόσμιας Πολιτιστικής Κληρονομιάς είναι αυτοδιοίκητη μοναστική πολιτεία. Η χερσόνησος διατηρεί τα ίδια χαρακτηριστικά από τον 9ο αιώνα έως σήμερα. Η μακρά διάρκεια λειτουργίας της αναδεικνύει μια σειρά λειτουργικών ζητημάτων ένα εκ των οποίων είναι η καταγραφή της δημογραφικής της ταυτότητας. Κομβική για την μελέτη του πληθυσμού σε διαχρονικό επίπεδο είναι η απόδοση των πληθυσμιακών χαρακτηριστικών κατά τον ιδιαίτερο τύπο της οικιστικής εγκαταβίωσης. Η μελέτη καταδεικνύει ότι συχνά στη διάρκεια του χρόνου αγνοείται η παράμετρος αυτή με αποτέλεσμα την αλλοίωση της γεωγραφίας του πληθυσμού και συμπερασματικά αναδεικνύει την ανάγκη διόρθωσης για την προσαρμογή με τις τρέχουσες διοικητικές λειτουργίες των σύγχρονων διαχειριστικών δομών.\nΛέξεις κλειδιά: Δημογραφία ιστορική, Γεωγραφία του πληθυσμού, Ιστορική γεωγραφία, Άγιον Όρος.\nΤο Άγιον Όρος είναι ένα δημιούργημα της ανατολικής ρωμαϊκής αυτοκρατορίας, το βυζάντιο, με στόχο να στεγάσει τις ανάγκες του μοναστικού κινήματος, πολύ ανεπτυγμένο στο ρωμαϊκό κόσμο, «άστεγο» μετά την εξάπλωση του Ισλάμ στις πατρογονικές του εστίες τις έρημους της Παλαιστίνης και της Αιγύπτου.\nΗ χερσόνησος ως αυτοδιοίκητη μοναστική πολιτεία, διατηρεί τα ίδια χαρακτηριστικά από τον 9ο αιώνα έως σήμερα. Το σημερινό ειδικό προνομιακό καθεστώς αυτοδιοίκησης διασφαλίζεται από το Ελληνικό Σύνταγμα, τον Καταστατικό Χάρτη του Αγίου Όρους και το κυρωτικό του Νομοθετικό Διάταγμα, αλλά και την Κοινής Δήλωση στην πράξη προσχώρησης της Ελλάδας στην Ευρωπαϊκή Ένωση το 1979.Απολαμβάνει καθεστώς αυτοδιοίκητο στα πλαίσια της Ελληνικής επικράτειας και υπάγεται σε κατ’ ιδίαν διαχείριση ανά Μονή και σε συλλογική διαχείριση από την Ιερά Κοινότητα και τα όργανα της.\nΤο Άγιον Όρος διαφέρει από άλλες προστατευόμενες περιοχές διότι αποτελεί τόπο με ζώσα και συνεχή παράδοση που ξεπερνά τη χιλιετία, κατοικείται μόνιμα σε όλη την έκταση της χερσονήσου από τους μοναχούς που ανέρχονται σήμερα περίπου στους 1700 μοναχού και 300 λαϊκούς.\nΗ δυσκολία αναφοράς σε δημογραφικά μεγέθη για ένα χώρο που ξεπερνά την χιλιετία είναι προφανής. Εκτός όμως από ζητήματα ιστορικού χαρακτήρα, απώλεια πληροφορίας, δυσκολίες ανασύνθεσης σειράς δεδομένων, προσαρμογής σε σύγχρονα ποιοτικά μεγέθη, τίθεται και το ζήτημα της ιδιομορφίας και της ιδιαιτερότητας του ίδιου του μοναστικού πληθυσμού σε σχέση με την ανανέωση και μέτρηση του.\nΚυρίαρχο ζήτημα της έρευνας είναι η ορθή μεθοδολογική προσέγγιση στην καταγραφή και μέτρησή του ανθρώπινου υλικού ανάμεσα από διαφορετικές κυριαρχίες (Βυζαντινούς, Οθωμανούς, νεώτερο Ελληνικό Κράτος), ανάμεσα στα προβλήματα που συσσωρεύει ο χρόνος (απώλεια δεδομένων, επικαιροποίηση ), ανάμεσα από τις διαφορετικές κοινωνικές συνήθειες οργάνωσης ανά εποχή. Πώς δηλαδή ένα ετερόκλητο δημογραφικό υλικό, βασισμένο σε διαφορετικές απαιτήσεις, απευθυνόμενο σε διαφορετικές εθνικές διοικητικές δομές, μπορεί να καταστεί ενιαίο, ώστε να καταστεί λειτουργικό εργαλείο διαχείρισης μια ιστορικής κοινωνίας όπως το Άγιον Όρος.\nΤο κείμενο θα προσπαθήσει αρχικά να οριοθετήσει την ταυτότητα αυτού του πληθυσμού μέσα στο χρόνο, σε δεύτερο χρόνο θα προσπαθήσει να καταγράψει τις ιδιαιτερότητές του σε σχέση με τις σημερινές προσεγγίσεις και τέλος να εστιάσει στους τρόπους που ένας ανάλογος ιστορικός πληθυσμός μπορεί να αποδοθεί κατά τα σημερινά εργαλεία και μέσα ώστε να είναι κατά το δυνατότερο ακριβής προς την πραγματική ταυτότητά του.\n2. Οι διακυμάνσεις του πληθυσμού στο χρόνο\n2.1 Το ευρύτερο ιστορικό πλαίσιο εκκόλαψης\nΓύρω στον 3ο αιώνα στην Ύστερη Αρχαιότητα, μετά την υιοθέτηση του χριστιανισμού ως επίσημη θρησκεία της ρωμαϊκής αυτοκρατορίας αναδύεται ένα ιδιαίτερο σε διαστάσεις φαινόμενο, μια θρησκευτική επανάσταση που επηρέασε όλο τον «γνωστό» κόσμο η οποία διακινεί μεγάλο όγκο ανθρώπων στα γεωγραφικά όρια της αυτοκρατορίας (Μπράουν 2000). Ένα μέρος αυτών των διακινουμένων πληθυσμών κατευθύνεται σε ονομαστά προσκυνήματα και ένα μεγαλύτερο κατευθύνεται στις έρημους της Συρίας και της Αιγύπτου με στόχο την οριστική εγκατάσταση, όπου δημιουργείται μια ιδιαίτερα μεγάλων διαστάσεων εστίαση από μια νέα μορφή εγκαταβίωσης, τον μοναχισμό. Οι συγκεντρώσεις αυτές είναι μεγάλες. Κατά δεκάδες χιλιάδες καταγράφεται ο αριθμός των μοναχών σε διάφορες μονές κατά μήκος του Νείλου (Παλλάδιος 1866). Ο Koder (2005), αναφέρει ότι στις αρχές του 8ου αιώνα η «οικουμένη» κατά τους βυζαντινούς, αποτελούνταν στην κυριολεξία από δύο σχεδόν ισοδύναμους πληθυσμούς, από εγγάμους και από μοναχούς! Ο πληθυσμός της αυτοκρατορίας, παρά τις αποκλίσεις ανέρχεται περίπου στα 8 εκατομμύρια αυτή την εποχή (Treadgold 1997, Russell 1958), Η υπόθεση ότι ο μισός πληθυσμού του βυζαντίου (4 εκατομμύρια) ανήκε στον μοναχισμό και τον κλήρο ίσως είναι εξαιρετικά φιλόδοξη. Σε κάθε περίπτωση τα Tabula imperii byzantini (TIB) καταγράφουν στο Κoder (2005) ότι το 17% των βυζαντινών οικισμών είναι μοναστηριακοί, αναδεικνύοντας το γεγονός ότι ο μοναχισμός έχει ένα ιδιαίτερο βάρος στην βυζαντινή κοινωνία τον 10ου αιώνα.\nΣτα μέσα του 7ου αιώνα με την εμφάνιση των Αράβων και την σταδιακή μετακίνηση τους προς την Μεσόγειο, ο μοναχισμός μειώνεται δραστικά στις πατρογονικές του εστίες, την Αίγυπτο και την Συρο-Παλαιστίνη. Ένα μικρό μέρος κατάφερε να παραμείνει σ’ αυτές, ενώ ένα άλλο αναζήτησε νέους τόπους που πρόσφεραν τις ίδιες δυνατότητες για τον μοναχισμό. Ένας χώρος με αυτά τα χαρακτηριστικά δεν μπορούσε παρά να αναζητηθεί εντός των νεώτερων ορίων της ρωμαϊκής χριστιανικής αυτοκρατορίας της ανατολής, το βυζάντιο. Τόπος με αυτά τα χαρακτηριστικά ήταν η χερσόνησος του Αθω και χρησιμοποιήθηκε συντεταγμένα από τον 9ο αιώνα παρ’ ότι υπάρχουν υποθέσεις και για νωρίτερη εγκατάσταση μεμονωμένων ασκητών (Παπαχρυσανθου 1992). Οι πρώτοι μοναχοί στη χερσόνησο είχαν σαν πρότυπο την αιγυπτιακή μοναστική παράδοση, με είχε κεντρικό γνώρισμα την «έρημο». Η χερσόνησος, παρείχε την δυνατότητα απομόνωσης όπως οι έρημοι της Αιγύπτου και της Παλαιστίνης και εντοπίσθηκε σύντομα από τους έχοντες την επιθυμία να μονάσουν. Το 963 γίνεται η επίσημη ίδρυση του πρώτου κοινοβίου μοναστηριού, της Μεγίστης Λαύρας, όμως ήδη από το 883 ο αυτοκράτορας Βασίλειος Α εκδίδει σιγίλιο, που καθορίζει τα δικαιώματα των μοναχών στην χερσόνησο στοχεύοντας παράλληλα σε πολιτικά οφέλη με τον προσδιορισμό του ως χώρο θρησκευτικής πρακτικής για όλους τους χριστιανούς μέσα στα πλαίσια της πολιτικής ιδεολογίας της αυτοκρατορίας (Σβορώνος 1987).\n2.2 Τα δεδομένα καταγραφής των κατοίκων της χερσονήσου\nΤο ζήτημα της καταγραφής όπως διενεργείται και νοείται σήμερα, δεν είναι ίδια αλλά κυρίως δεν έχει την συστηματικότητα των σημερινών απογραφών. Διάσπαρτες, μη συστηματικές, έμμεσες καταγραφές αλλά και η έλλειψη πληροφοριών που θα μπορούσαν ερμηνεύσουν την ποιοτική συμπεριφορά του πληθυσμού, είναι τα χαρακτηριστικά της. Ο Στουδίτης αναφέρει με αφορμή έναν καταστροφικό λιμό το χειμώνα του 927, ότι οι θάνατοι ήταν τόσοι στην Κωνσταντινούπολη που «…ως μη δύνασθαι τους ζώντας εκκομίζειν τους τεθνεώτας». Ο Καμινιάτης (2005), γράφει για τον αριθμό αιχμαλώτων κατά την άλωση της Θεσσαλονίκης το 904 από τους αγαρηνούς ότι «… καταμέτρησαν όλους τους αιχμαλώτους. Ήταν εικοσιδύο χιλιάδες. Κανείς από αυτούς δεν ειχε τρίχωμα στα μάγουλα…». Ο Μακάριος ο πνευματικός αναφέρει (Αντωνίου 2005:23), ότι «Την νύχτα, μεταξύ της πρώτης και δευτέρας Σεπτεμβρίου του έτους 1820, μεγάλη καταιγίδα ερήμωσε την σκήτη», και συνεχίζει περιγράφοντας το γεγονός με λεπτομέρεια αλλά δεν δίνει καμία επιπλέον πληροφορία για την εγκατάλειψη της από τον πληθυσμό. Μέσα από αναλόγου τύπο πληροφορία πρέπει να προσεγγιστεί η δημογραφικής δραστηριότητα του Αγίου Όρους.\nΤο ζήτημα των πληθυσμιακών δεδομένων εντάσσεται στην εν γένει ιστορική πληροφορία με τις ιδιαιτερότητες που την χαρακτηρίζουν. Στην περίπτωση του Αγίου Όρους, μπορεί κανείς να διακρίνει πηγές από τις οποίες συλλέγεται το πληθυσμιακό υλικό σε διάφορους βαθμούς. Δεν μπορεί να γίνει αναφορά στη λογική της σύγχρονης δημογραφικής ανάλυσης την οποία συμπληρώνουν σύνθετοι ποσοτικοί δείκτες και απαιτούνται συστηματικές χρονοσειρές που η ιστορική πληροφορία μιας τόσο μακράς περιόδου αδυνατεί να παράσχει.\nΗ πρώτη συστηματική «άμεση» πληθυσμιακή απογραφή ταυτίζεται με τους σχετικούς εθνικούς οργανισμούς. Είναι ένα εργαλείο των σύγχρονων κοινωνιών που χρησιμοποιεί και το σημερινό ελληνικό κράτος μέσω της Εθνικής Στατιστικής Υπηρεσίας (ΕΣΥΕ). Απογραφές διενεργούνται, λιγότερο συστηματικά και με άλλη μορφή, από τα προηγούμενα, καθεστώτα κυριαρχίας της χερσονήσου. Από την βυζαντινή περίοδο, δεν έχουμε υλικό συστηματικής καταγραφής. Επίσημα έγγραφα των βυζαντινών αρχών (αυτοκρατορικά και πατριαρχικά έγγραφα) και της διοίκησης του Αγίου Όρους, προσφέρουν περιστασιακές πληροφορίες. Κατά την οθωμανική περίοδο ή καταγραφή καθίσταται σχετικά συστηματική μέσω των φορολογικών καταλόγων. Η συχνότητα των καταγραφών και οι αριθμητικές παρεκκλίσεις που παρατηρούνται αυτή την περίοδο σχετίζονται με τις κατά περίπτωση ανάγκες της οθωμανικής διοίκησης.\nΆλλη πηγή πληροφορίας αποτελούν μελέτες σε επι μέρους επιστημονικά πεδία, όπως η ιστορία, η αρχιτεκτονική, το περιβάλλον κα. Το υλικό αφορά προσεκτικές αναλύσεις χωρίς όμως συντεταγμένη χρονική συνέχεια μεταξύ του και έρχεται να συμπληρώσει τις σειρές συστηματικής καταγραφής της ιστορικής δημογραφίας. Η συμβολή τους συχνά είναι καθοριστική αναπληρώνοντας κενά που αναδεικνύονται από την απώλεια πληροφορίας είτε τις διαφορετικές διοικητικές πρακτικές καταγραφής. Τα συμπεράσματά στηρίζονται σε πειραματική παρατήρηση και τεχνικές αποτιμήσεις του πληθυσμού που προέρχονται για παράδειγμα από τη μελέτη των δυνατοτήτων στέγασης ή το κατώφλι της διατροφικής κάλυψης της αθωνικής χερσονήσου.\nΤέλος σημαντική πηγή αποτελεί η αγιολογική, προσκυνηματική και ταξιδιωτική λογοτεχνία Η ποσότητα του υλικού αυτής της κατηγορίας είναι ιδιαίτερα μεγάλη, η επιστημονική της επάρκεια όμως είναι ζητούμενο πολύ συχνά. Η προσεκτική μελέτη αυτού του υλικού, σε αρκετές περιπτώσεις, μπορεί να ερμηνεύσει την ποιοτική συμπεριφορά του πληθυσμού στην χερσόνησο.\nΔυσκολία καταμέτρησης σήμερα\nΤο πρόβλημα των δημογραφικών πληροφοριών, θα πρέπει να τοποθετηθεί μέσα στο ευρύτερο πλαίσιο εύρεσης δεδομένων για το Άγιο Όρος. η ΕΣΥΕ αποτελεί το σημείο αναφοράς Για στοιχεία που αφορούν συνολικές καταγραφές, ενώ περιστασιακές καταγραφές διενεργούνται από την Ιερά Επιστασία. Σε επίπεδο μονάδας (μονές, σκήτες, κελιά), κύριες πηγές είναι τα ίδια τα μοναστικά καταλύματα ενώ σημαντική είναι η συμβολή μεμονομένων μελετητών.\nΗ πρώτη επίσημη στατιστική καταμέτρηση του πληθυσμού του Αγίου Όρους, για λογαριασμό του νεοελληνικού κράτους, διενεργείται κατά την απογραφή του 1913 (Υπ. Εθνικής Οικονομίας 1913). Πολλά είναι τα προβλήματα που προέρχονται από την ιδιομορφία του χώρου, με αποτέλεσμα την ανάδειξη μιας αποσπασματικής και πλασματικής εικόνας του πληθυσμού. Η περιστασιακή καταγραφή μέρους μοναστικών καταλυμάτων (οικισμών και κελιών) και η άθροιση τους στον πληθυσμό των μονών για παράδειγμα ή οι υπο-πληθυσμιακές ομάδες (λαϊκοί μόνιμα διαμένοντες, εργάτες, δημόσιοι υπάλληλοι, ζηλωτές), που δεν είναι πάντα διαθέσιμες (μικρά νούμερα, μετακινήσεις, άρνηση συμμετοχής κ.α.), σε καταγραφές.\nΕκ των πραγμάτων, αναγκαία προσέγγισης, καθίσταται η επιτόπια έρευνα, για την ορθή γνωριμία του χώρου και την εξοικείωση με την κοινωνία και τις ιδιαιτερότητές της.\n2.3 Αθωνικός πληθυσμός: χαρακτηριστικές στιγμές\nΗ μέγιστη δυνατότητα χωρητικότητας στο Αγιον Όρος πλησιάζει τους 10.000 κατοίκους και μπορεί να στηριχθεί στον επιχειρησιακό κατώφλι «μέγιστης στέγασης» που επετεύχθη στις περιόδους αιχμής. Ο πληθυσμός της χερσονήσου παρουσιάζει μια πολυκύμαντη καμπύλη μέσα στην ιστορία, αναδεικνύοντας δύο εξάρσεις από μία μέση ροή που κυμαίνεται μεταξύ 2.500 με 3.000 μοναχών. Οι δύο αιχμές τον 11ο και τον 19ο αιώνα, αποτέλεσαν σημαντικές εξαιρέσεις. Με την ίδια λογική, εξαιρέσεις υπήρξαν και οι στιγμές ύφεσης.\nΓια την πρώτη, προχριστιανική περίοδο δεν σώζονται ποσοτικά δεδομένα για τον πληθυσμό. Οι εκτιμήσεις στηρίζονται σε έμμεσα στοιχεία παρουσιάζοντας μεγάλη απόκλιση μεταξύ τους. Ο υπολογισμός στηρίζεται στο εύρος των δυνατοτήτων φιλοξενίας της αθωνικής φύσης. Η Παπαχρυσάνθου (1992) μιλά για ένα αριθμό πόλεων με εξαιρετικά χαμηλό αριθμό κατοίκων, που δεν ξεπερνά τα 1.000 άτομα. Αυτές ερημώθηκαν και εξαφανίστηκαν με τον καιρό, πολύ πριν την άφιξη του μοναχισμού (Σμυρνάκης 1903, Μαμαλάκης 1971). Ο Κουρίλας (1993) μελετώντας την αθωνική χλωρίδα υπαινίσσεται δεκαπλάσιο αριθμό κατοίκων, στηριζόμενος στις δυνατότητες γονιμότητας του εδάφους.\nΗ προσέλευση κατά την πρώτη, θεσμοθετημένη περίοδο\nΟι πρώτες θεσμικές διευθετήσεις της χερσονήσου δίνουν ιδιαίτερη αίγλη στο χώρο. Με σιγίλιο του Βασιλείου Α` (883) κατοχυρώνεται το δικαίωμα των μοναχών στο έδαφος της χερσονήσου. Ανθρωποι συρρέουν από όλα τα μέρη της αυτοκρατορίας για να μονάσουν. Ο Σμυρνάκης (1903:30) αναφέρει «... ο δ` αριθμός των Μοναχών εν τη ακμή της εν αυτώ εισαγωγής αυτών ανήρχετο ενίοτε εις 15.000, αν μη εις 50.000, ως έγραψαν έτεροι, υπερβολικώς, ίσως». Πιστεύουμε ότι ο πληθυσμός δεν ξεπερνούσε 10.000. Το ρεύμα προς τις μεγάλες μονές που προκάλεσε η δημιουργία των κοινοβίων μονών κατά το πρότυπο της Μεγίστης Λαύρας έναντι των μεμονωμένων εγκαταβιώσεων, ανέδειξε και ζητήματα συμβίωσης τριβής μεταξύ κελιοτών και μοναστηριακών μοναχών γεγονός που υπαγόρευσε και την σύνταξη του 1ου Τυπικού, του Τσιμισκή το 972.\nΜετά την έξαρση της πρώτης περιόδου και την ωρίμανση του θεσμικού πλαισίου ο πληθυσμός της χερσονήσου σταθεροποιήθηκε. Το 1200 αναφέρονται 6.000 μοναχοί (Χρήστου 1987:217). Στα μέσα όμως του 13ου αιώνα οι πειρατικές επιδρομές και οι καταστρεπτικές συνέπειες των δυτικών σταυροφόρων θέτουν το Όρος σε τροχιά παρακμής (Γεδεών 1885) . Τα γεγονότα έχουν άμεσο αντίκτυπο στην εξέλιξη πληθυσμιακής καμπύλης.\nΗ απαρχή μιας μακράς περιόδου κρίσης\nΟι συνέπειες της κατάληψης της Κωνσταντινούπολης από τους σταυροφόρους είχε ολέθρια αποτελέσματα τόσο κατά την διάρκεια όσο και μετά την ανακατάληψη των εδαφών της αυτοκρατορίας. Η τελευταία έχοντας περιέλθει σε δεινή θέση αναζητά βοήθεια στους Λατίνους οι οποίοι προτάσσουν την ένωση των εκκλησιών. Την ένωση δεν αποδέχονται οι αγιορείτες και γίνονται αποδέκτες της βίαιης αντίδρασης του Μιχαήλ Η του Παλαιολόγου! Η στέψη του ανθενωτικού αυτοκράτορα Ανδρόνικου Παλαιολόγου επαναφέρει την ηρεμία αλλά οι συνέπειες είναι εμφανείς στον πληθυσμό που οδεύει σε κάθετη πτώση. Το πρώτο μισό του ΙΓ` αιώνα σε κώδικα του Πρωτάτου (Μικρός Τράγος) αναφέρονται 3.000 άπαντες (Σμυρνάκης 1903:77). Μετά την επικράτηση των Οθωμανών, το 1387 ο Χρήστου συνάγει ότι από τον αριθμό των χαρατζόχαρτων ότι ο πληθυσμός κυμαίνονταν σαφώς κάτω των 3.000 μοναχών (Χρήστου 1987:217).\nΟ ΙΔ` όμως αιώνας ίσως είναι μία από τις πιο καρποφόρες περιόδους για τον αγιορείτικο μοναχισμό εν μέσω τουρκοκρατίας. Ο αιώνας αυτός αναδεικνύει μία από τις σημαντικότερες μορφές του ορθόδοξου ησυχασμού (κίνημα του ησυχασμού) τον Γρήγόριο Παλαμά (1297-1359), πόλο ελξης για το Αγιον Ορος. Τον ΙΕ` αιώνα ο πληθυσμός εγγίζει τα κατώτερα γνωστά όρια. Το 1480 αναφέρονται 700-800 μοναχοί (Χρήστου 1987:218). Η πτώση δείχνει να μην είναι συμπτωματική αλλά σταθερή και συνεχής. Το 1575 αναφέρονται 898 εν ολω μοναχοί (Meyer 1894:215). Αμέσως μετά, η ελάφρυνση των αυστηρών μέτρων επαναφέρουν τους μοναχούς στην χερσόνησο η οποία επανακάμπτει ποσοτικά. Το 1666-1670 ο Georgirenes (1697), αναφέρει ότι υπάρχουν 4.976 μοναχοί, ενώ ο Σμυρνάκης (1903:133), επιβεβαιώνει μιλώντας για περισσότερους από 5.000 μοναχούς.\nΟι συνέπειες της φορολογίας.\nΤον ΙΖ αιώνα, οι τούρκοι που χρησιμοποιούν τον Άθω σαν πηγή εσόδων για τον ανεφοδιασμό του στόλου τους, αυξάνουν την φορολογία. Οι μονές καταφέρνουν να επιβιώσουν χάρη στην βοήθεια των παραδουνάβιων Ηγεμονιών αλλά ο αθωνικός πληθυσμός βρίσκεται σε τροχιά καθόδου. Σε πράξη του Πρωτάτου το 1744 ο αριθμός των χαρατζόχαρτων (Σμυρνάκης, 1903:141) αναφέρει τον πληθωρικό αριθμό, των 2.885 μοναχών. Άλλες πηγές καταγράφουν έναν μάλον πιο πραγματικό αριθμό, αυτό των 1.500 μοναχών (Χρήστου 1987:220). Η οικονομική πίεση εξηγεί την λειψανδρία αλλά συγχρόνως έχει συνέπειες στη θεσμική λειτουργία της χερσονήσου. Πολλές από τις μεγάλες μονές μετατρέπονται σε ιδιόρρυθμες (όχι κεντρική διοίκηση) ενώ αυξάνεται η κατοίκηση σε κελιά και ιδρύονται οι σκήτες (οικισμοί) για την αποφυγή του ασφυκτικού ελέγχου από την κεντρική οθωμανική διοίκηση.\nΚατά την διάρκεια του ΙΗ και στις αρχές του ΙΘ αιώνα παρατηρείται έντονη πνευματική δραστηριότητα που συνοδεύεται από την ανάλογη πληθυσμιακή επανάκαμψη. Το 1800 ο Νικόδημος ο αγιορείτης αναφέρει 2.000 μοναχούς (Σμυρνάκης 1903:151), λίγο αργότερα η Ιερά Κοινότητα (Αγιορείτικη Βουλή) ίσως και πάλι πληθωρικά, καταγράφει 2.395 μοναχούς (Χρήστου 1987: 217).\nΟι συνέπειες της ελληνικής επανάστασης του 1821.\nΗ πορεία ανόδου του πληθυσμού θα ανακοπεί εξ αιτίας της εμπλοκής των αγιορειτών στην επανάστασης του 1821. Ο τουρκικός στρατός εισχώρησε στο Όρος και προέβη σε πρωτοφανείς καταστροφές (Μαμαλάκης 1971:236,425). Η χερσόνησος αποψιλώθηκε πληθυσμιακά. Το 1824, τα χαρατζόχαρτα που πάντα καταγράφουν τον πληθυσμό με ιδιαίτερη ευρυχωρία, ανεβάζουν τον αριθμό των μοναχών σε 742 (Αλεξάνδρος 1966:154,172,205). Η κατάσταση υπήρξε απελπιστική «.. δεν έμεναν μέσα κάτοικοι, κοντοί, κοντζοί, στραβοί, μισεροί, και γερόντια, μήτε πεντακόσια», και παρατίθεται και άλλο έγγραφο όπου προστίθεται «..σήμερον αυριον, κατα βασιλικήν αδειαν, αναχωρούν και ολοι οι κάτοικοι Ρώσοι και Βλάχοι» (Αλεξάνδρος 1966:111). Η τέλεια καταστροφή απεσωβήθη την τελευταία στιγμή με επέμβαση του Σουλτάνου υπό την προϋπόθεση ότι θα εργαστεί το Όρος για την συντήρηση του τουρκικού στρατού που εγκαταστάθηκε εκεί επί τη ευκαιρία (μεταξύ 400 και 3.000 στρατιωτών). Τελικά το 1830 ο τουρκικός στρατός εξέρχεται, εγκαταλείποντας τη χερσόνησο σε τραγική κατάσταση ίσως από τις χειρότερες στην ιστορία του (Σμυρνάκης 1900:175,184). Η πτώση αν και σημαντική ήταν συμπτωματική, διήρκεσε λίγο και η επανάκαμψη υπήρξε γρήγορη. Το 1834 καταγράφονται 1.190 μοναχοί και το 1845, 1.408 (Σμυρνάκης 1903:332).\nΟι σλάβοι στο Όρος\nΣτα χρόνια που ακολουθούν οι μοναχοί επανέρχονται σταδιακά ενώ παρατηρείται ένα νέο σημαντικό ρεύμα εισόδου των Σλάβων και ιδιαίτερα των Ρώσων. Τα μέτρα του τότε τσάρου Αλεξάνδρου Β (1808) υπέρ των μονών και η επίδραση του Παϊσίου Βελιτσκόφσκι (σέρβου αθωνίτη μοναχού) στον σλαβικό κόσμο προσελκύει πολλούς Σλάβους. Μετά τον πόλεμο της Κριμαίας (1854) οι γεωπολιτικές επιδιώξεις της Ρωσίας δίνουν πρόσθετη ώθηση στο ρωσικό ρεύμα που είχε στόχο την έξοδο στην Μεσόγειο. Οι Ρώσοι φτάνουν τους 1000 το 1880, ενώ το 1910 τους 3.500 μοναχούς τους οποίους πλαισιώνουν πέραν των 2.000 εργατών. Τα κελιά στη χερσόνησο σχεδόν καταλαμβάνονται, για να στεγάσουν αυτόν τον «υπερπληθυσμό» που βρίσκει διέξοδο στην κατασκευή των ψευδεπίγραφων κοινόβιων σκήτεων με εξαιρετικά μεγαλοπρεπείς και επιβλητικά μοναστηριακής μορφής συγκροτήματα (Αγίου Ανδρέα, Τιμ. Προδρόμου, Βογορόδιτσα, Προφήτου Ηλία κα).\nΗ Ρωσική διείσδυση ανακόπτεται με την Οκτωβριανή επανάσταση και την κήρυξη ένταξης του Αγίου Όρους από τους αγιορείτες, στην ελληνική επικράτεια (1925). Συγχρόνως η διάλυση της οθωμανικής αυτοκρατορίας και η δημιουργία των εθνικών κρατών στρέφει τους Βαλκανικούς μοναχούς στο εσωτερικό των χωρών τους ανακόπτοντας μία παραδοσιακή εισροή αυτής των ορθοδόξων Σλάβων, κατεβάζοντας τον πληθυσμό το 1928 στους 4.858 μοναχούς (ΕΣΥΕ). Οι δύο αλλεπάλληλοι παγκόσμιοι πόλεμοι επιδεινώνουν την κατάσταση ακόμα περισσότερο και ειχαν σαν συνέπεια την αποψίλωση του Όρους κατεβάζοντας ακόμα περισσότερο τον πληθυσμό το 1961 σε 2.687 (ΕΣΥΕ 1961).\nΗ μεταπολεμική όμως ανόρθωση της ελληνικής οικονομίας, η αύξηση του βιοτικού επιπέδου και η ενδυνάμωση της ταυτότητας του κράτους ενισχύει τον χαρακτήρα του Αγίου Όρους, ως πολιτιστική αξία έχει σαν αποτέλεσμα την δειλή τροφοδότηση με νέο δυναμικό από το εσωτερικό της χώρας, μετά το 1970, η οποία όμως δεν βοηθά στην επανάκαμψη. Η πτωτική πορεία του πληθυσμού τον 20ο αιώνα συνεχίζεται. Στην απογραφή του 1981 το Όρος αριθμεί στους 1.472 μοναχούς (ΕΣΥΕ).\nΗ ένταξη της Ελλάδας στην Ευρωπαϊκή Ένωση διευκόλυνε ακόμα περισσότερο τις διεργασίες αποκατάστασης του Αγίου Όρους με αποτέλεσμα ο 21ος αιώνας να βρει τη χερσόνησο σε κατάσταση αναπτυξιακού οργασμού. Το κτιριακό υλικό αποκαθίσταται, ο κειμηλιακός πλούτος αναδεικνύεται ενώ ένα σημαντικό επισκεπτικό ρεύμα κατευθύνεται προς την χερσόνησο. Δεν συμβαίνει το ίδιο όμως για τον πληθυσμό που ανακάμπτει σταθερά αλλά όχι με τους ίδιους ρυθμούς ανάπτυξης με την λοιπή δραστηριότητα. Η απογραφή του 2001 κατέγραψε 1.961 κατοίκους, εν πολλοίς οφειλόμενο στην ελάττωση των εισροών από τις σλαβικές ομόδοξες εθνικότητες.\nΣε αντικατάσταση της τελευταίας, όχι ίδιου μεγέθους, εμφανίζεται μια νέα εισροή δυτικών ετεροδόξων, που ασπάζονται την ορθοδοξία. Πρόσθετα οι αγιορείτικες μονές εξάγουν το μοναστικό τους μοντέλο εκτός Ελλάδος, ανεγείροντας μετόχια σε κράτη όπως η Γαλλία, Ηνωμένες Πολιτείες, Αυστραλία κα.\n2.4 Τα δομικά χαρακτηριστικά του πληθυσμού της χερσονήσου\nΣτην φυσική κίνηση του πληθυσμού, γενεσιουργό παράγοντα αποτελούν οι γεννήσεις. Η ιδιομορφία του μοναχισμού που εξ ορισμού αποκλείει τις γεννήσεις, καθιστά την αθωνική πολιτεία, δημογραφικά εξαρτημένο πεδίο από κοινωνίες που έχουν δυνατότητα αναπαραγωγής. Οι γεννήσεις σε ανάλογες περιπτώσεις αντικαθίστανται από τις «εισόδους», γεγονός που θέτει αυτόματα το ερώτημα ποιος αντικαθιστά το μηχανισμό ανανέωσης που έχει η οικογένεια σε μια μη μοναστική κοινωνία στον μοναχισμό. Η οικογένεια, αντικαθίσταται από την δυναμική της ομάδας ή συνοδείας που κατοικεί στο εσωτερικό σε κάθε μονής ή κελλιού. Η «αναπαραγωγή» έχει χαρακτήρα κυρίαρχα πνευματικό και αποτελεί προϋπόθεση και αντικαθιστά τη φυσική «αναπαραγωγή». Το πρότυπο αυτό λειτουργεί από τη σύσταση του μοναχισμού. Η δομή στηρίζεται στο σχήμα: οικογένεια (πνευματική οικογένεια: μοναστική συνοδεία), πατέρας (ηγούμενος), τέκνα (μοναχοί: σύνδεσμος του αδελφού), προϋπόθεση σύνδεσης ή αμοιβαία αλληλοβοήθεια (διακονία).\nΑνανέωση του γηρασμένου πληθυσμού τον 20ο αιώνα\nΜετά από την ύφεση του 1900 και την παρ` ολίγο οριστική εξάλειψη, οι διεργασίες ανάνηψης υπήρξαν δύσκολες. Χρειάστηκε η μετακίνηση ομάδων, η αρωγή του ελλαδικού μοναχισμού και απαιτήθηκαν σχεδόν δυο δεκαετίες για να τεθούν οι βάσεις της επανάκαμψης. Αυτή η διαδικασία ανανέωσης πραγματοποιήθηκε με διάφορους τρόπους.\n1. Ανανέωση του πληθυσμού με την μετεξέλιξη μίας γερασμένης ομάδας, με εσωτερικές διαδικασίες. Η ύπαρξη ηγουμένων-προσωπικοτήτων, «γερόντων» (Μανζαρίδης 1980:189-202) αποτέλεσε τον σημαντικότερο μοχλό. Αυτοί λειτούργησαν σαν πρότυπα και προσείλκυσαν γύρω τους πολυπληθείς ομάδες από τους οποίους πολλοί προσήλθαν στον μοναχισμό. Είναι χαρακτηριστική η περίπτωση του Ιωσήφ του ησυχαστή (Ιωσήφ 1984) στην σκήτη της Μικράς Αγίας Άννας. Η ομάδα (συνοδεία), αυτή αποτελεί για τον νεότερο μοναχισμό, μια από τις αρχικές γενεαλογικές βάσεις του σημερινού αγιορείτικου μοναχισμού και ευθύνεται για το 1/3 της αναγέννησης των μονών. Τρείς από τους έξι μοναχούς της συνοδείας του γέροντα Ιωσήφ, αναγορεύθηκαν ηγούμενοι νέων μονών ή γέροντες συνοδειών (Φιλοθέου (Εφραίμ), Διονυσίου (Χαράλαμπος) και Βατοπεδίου (Ιωσήφ).\n2. Με εσωτερική μετακίνηση τμήματος ομάδας (συνοδείας) μοναχών, από νεώτερες εύρωστες πληθυσμιακά ομάδες, από μια μονή σε άλλη. Οι ηλικιωμένες συνοδείες προσκάλεσαν και διευκόλυναν τη ζεύξη των νέων με τους παλαιούς, δίνοντας ταυτόχρονα δυνατότητα ανάπτυξης και κοινής προοπτικής. Οι αποδεκατισμένες συνοδείες, υπήρξαν δεκτικές στο να αποδεχτούν νέες συμπαγείς ομάδες στις μονές τους, (νέα διοικητική και πνευματική αρχή, νέα λογιστική διαχείριση).\n3. Είσοδος συνοδειών εκτός Αγίου Όρους. Η έλευση τους αποτέλεσε «μετάγγιση» για τον αποψιλωμένο πληθυσμό. Οι συνοδείες αυτές από τον ελλαδικό χώρο εγκαταστάθηκαν σε αντίστοιχα κοινόβια εντός της χερσονήσου. Οι ομάδες ήταν ήδη συγκροτημένες και η μετακίνησή τους προς τη χερσόνησο συνέβαλε καθοριστικά στην παγίωση και ανάδειξη της έως τότε ανανεωτικής τάσης.\nΗλικιακή σύνθεση: μηχανισμοί ομαλοποίησης\nΤον 20ο αιώνα, οι νέες ομάδες που μετακινούνται σε αποψιλωμένες μονές, είναι συμπαγείς αλλά ολιγομελείς. Η ηλικιακή σύνθεση αυτών των ομάδων αρχικά απαρτίζεται από μερικές ολιγομελείς «φέτες» στις μικρές ηλικίες και μερικές ακόμα περισσότερο μικρές και απομονωμένες φέτες ηλικιωμένων μοναχών που κατοικούν στις μονές άφιξης, οι παλαιοί μοναχοί. Στην πορεία αυτές οι ομάδες καταφέρνουν να προσθέσουν τον κατάλληλο αριθμό ατόμων ανά ηλικιακή κατηγορία, παρουσιάζοντας μια ομαλή εικόνα «νέας», (υγιώς αναπτυσσόμενης), ηλικιακής πυραμίδας. Η πορεία της ομαλοποίησης είναι μακρόχρονη και ολοκληρώνεται σε περισσότερες από μία φάσεις.\n1η φάση. Οι μετακινήσεις των πρώτων ομάδων αρχίζουν μεταξύ 1960 και 1965. Οι μικρές αυτές ομάδες 6-10 ατόμων, δεν εγγίζουν πάντα γρήγορα τον τελικό προορισμό τους. Η διάρκεια του «ταξιδιού» ξεπερνά την δεκαετία. Η διαδρομή μέχρι τον τελικό προορισμό περιλαμβάνει περισσότερους από έναν σταθμό ενώ σαν προσφιλέστερη ενδιάμεση στάση αναδεικνύεται η ημιαναχώρηση (σκήτες: οικισμοί). Κατά την διάρκεια της «διαδρομής» οι ομάδες αυξάνονται αριθμητικά.\nΗ δεύτερη φάση είναι μία περίοδος ωριμότητας. Οι συνοδείες έχουν καταφέρει να διαμορφώσουν συγκεκριμένο χαρακτήρα αρχίζουν με τη σειρά τους να προσελκύουν νέους μοναχούς. Η αύξηση συνήθως έχει σαν αποτέλεσμα να μην μπορεί η υπάρχουσα υποδομή των καταλημάτων να ανταποκριθεί στις απαιτήσεις του αυξημένου αριθμού. Τότε η ομάδα αναζητά να μετοικήσει σε άλλες μονές, συνήθως μη επανδρωμένες.\n3η φάση. Από τη στιγμή που η νέες συνοδείες εγκαθίστανται στην νέα τους κατοικία παρατηρείται η πλήρης αποκατάσταση της πληθυσμιακής σύνθεσης.\nΟι συνοδείες ενώ στην πρώτη φάση απαρτίζονται από μικρές ομάδες νεαράς ηλικίας μεταξύ 20 και 30 ετών, ομαλοποιούν όλο το φάσμα της ηλικιακής πυραμίδας με την εισροή ανθρώπων κάθε ηλικίας παρουσιάζοντας εικόνα «νεαρής», δυναμικής πυραμίδας με ψηλό δείκτη νέων εισόδων. (Εικ 1)\nΗ εθνική σύνθεση του πληθυσμού\nΗ ιστορική σύνθεση των λαών. Η εθνικότητα την εποχή της σύστασης του Αγίου Όρους έχει την λογική του κοσμοπολιτισμού της αυτοκρατορίας. Άνθρωποι διάφορων εθνικοτήτων γεννώνται και πεθαίνουν σε διαφορές περιοχές της αυτοκρατορίας. Την θεωρούν δικιά τους πατρίδα και θεωρούνται ισότιμοι από αυτή. Οι φυλετικοί ανταγωνισμοί είναι γνωστοί, αλλά στον ίδιο χρόνο υπάρχει ισονομία. Αυτό εξηγείται από την ενοποιητική λογική της πολιτικής ιδεολογίας της αυτοκρατορίας. Το βυζάντιο η μακροβιότερη αυτοκρατορία στην ιστορία, δεν παύει, ακόμα και κατά την ύστατη στιγμή να αντανακλά τα χαρακτηριστικά εθνικής, θρησκευτικής, γλωσσικής, ανεκτικότητας στα πλαίσια του ευρύτερού οργανωτικού της πλαισίου (Πάγκντεν 2005).\nΣημαντικό στοιχείο σύνθεσης της αθωνικής δημογραφίας υπήρξε η πολυεθνικότητα που χαρακτήριζε την ταυτότητα του Αγίου Όρους. Μετά την πτώση της Κωνσταντινούπολης η πολυεθνική ταυτότητα του Αγίου Όρους εξακολούθησε να αποτελεί κυρίαρχο χαρακτηριστικό, γεγονός που ισχύει μέχρι και σήμερα. Την πρώτη περίοδο η καταγωγή προέλευσης ήταν η Δυτική Ευρώπη, η Μέση Ανατολή, η Ασία, αργότερα τα σλαβικά έθνη και τη Ρωσία με βάση το ελληνικό στοιχείο που υπήρξε ο πυρήνας της αθωνικής πολιτείας. Σήμερα το σύνολο κατοίκων του Αγίου Ορους, ο πραγματικός πληθυσμός, ανέρχεται στους 2.262 (ΕΣΥΕ 2001).\nΤο Άγιον Όρος διατηρεί τα χαρακτηριστικά της αυτοκρατορικής διοίκησης, περιλαμβάνει στους κόλπους του ορθοδόξους διαφόρων εθνικοτήτων. Η παρουσία τους είναι άλλοτε αποτέλεσμα ομαδικής και άλλοτε προσωπικής αναζήτησης. Η εξήγηση της οικουμενικότητας βασίζεται στις αρχές του βυζαντινού κράτους. Το οποίο σ` όλη την διάρκεια της πορείας του υπήρξε πολυεθνικό κράτος με το ελληνικό στοιχείο ως κινητήριο δύναμη. Οι διαφορές μεταξύ ομάδων αφορούν τον τρόπο λατρείας, την γλώσσα, το λειτουργικό τυπικό. Οι εσωτερικοί λαοί της αυτοκρατορίας Ρωμαίοι, Καλαβροί, Αμαλφηνοί, Ιβηρες, Αρμένιοι, Σύριοι, Βλάχοι, Αλβανοί κ.α., προσέρχονται στο Όρος. (Χρήστου 1984). Δεν υπάρχει διάκριση μεταξύ των λαών, οι προσερχόμενοι συγκατοικούν στις υπάρχουσες μονές τις οποίες θεωρούν ιδικές τους.\nΊδρυση ξενόγλωσσων Μονών (Σερβικό, Ρωσικό, Βουλγαρικό), συναντάται μόνο στις περιπτώσεις φίλα προσκείμενων εθνών, «δορυφόρων», (Χρήστου 1984), τα οποία δεν ήταν υπό την άμεση εποπτεία του. Οι πληθυσμιακές αυτές ομάδες, δύσκολα μπορούν να χαρακτηριστούν μειονότητες και σε κάθε περίπτωση αν τους αποδοθεί ο όρος, θα πρέπει να συνοδεύεται από το επίθετο της ιστορικής, μειονότητας εφ` όσον αυτές είναι «...μακράς διάρκειας, που συγκροτήθηκαν στον ίδιο χρόνο με το κράτος...» (George 1984:29) .\nΕιδικό βάρος έχει η ομάδα των σλάβων στο Άγιον Όρος. Ιστορικά το 1078 οι μονές Ξενοφώντος και Χιλανδαρίου (σερβικό μοναστήρι), επανασυστήνεται από τον δευτερότοκο γιο του Σέρβου ηγεμόνα Στεφάνου Νεμάνια, Σάββα. Η δε «...η ίδρυση μονών πρέπει να συνδεθεί άμεσα με τις προσπάθειες της κεντρικής βυζαντινής διοίκησης ....» (Χρυσοχοίδης 1997). Επί τουρκοκρατίας οι χριστιανοί ηγεμόνες των παραδουνάβιων χωρών βοήθησαν σημαντικότατα το Άγιον Όρος προστατεύοντας, ανακαινίζοντας ή και επανιδρύοντας νέα μοναστήρια, μάλιστα αποδίδονταν σε έναν ευγενή συναγωνισμό προσφορών γεγονός που δείχνει το βαθμό που θεωρούσαν την χερσόνησο «δική» τους (Κορνούτος 1963). Το Άγιον Όρος κατορθώνει να είναι διαχρονικά ένας κοινής αποδοχής τόπος για όλους τους ορθόδοξους και ιδιαίτερα στους ομόδοξους σλάβους και όχι μόνο με καθαρά θρησκευτικό ενδιαφέρον.\nΟι σλάβοι το τον 19ο αιώνα. Ιδιαίτερο ρόλο παίζουν κατά τον 19ο αιώνα οι Ρώσοι οι οποίοι με την υποχώρηση της οθωμανικής κυριαρχίας εκδηλώνουν ιδιαίτερα δυναμικά το ενδιαφέρον τους. Το 1903 είναι η πρώτη φορά που μία άλλη εθνική ομάδα ξεπερνά σε αριθμό το κυρίαρχο παραδοσιακά στοιχείο, τους έλληνες. Το ρωσικό στοιχείο από 2.653 (1885), ξεπερνά το 1903 τους 5.000 ανθρώπους (3496 μοναχούς και 1500 περίπου λαϊκούς). Με την εκδήλωση της οκτωβριανής επανάστασης εκδηλώνεται αμφίπλευρη παρέμβαση. Η νέα ρωσική διοίκηση απαγορεύει την έξοδο για ιδεολογικού λόγους ενώ η ελληνική πλευρά απαγορεύει την είσοδο για εθνικούς. Αποτέλεσμα η καθοδική πορεία του αριθμού των ρώσων στο Άγιον Όρος που περνά από 3.496 (1903) μοναχούς σε 920 (1935) μοναχούς. Σήμερα οι αλλοεθνείς μοναχοί δεν προέρχονται μόνο από παραδοσιακά ομόδοξες χώρες, οι οποίοι δεν είναι του ίδιου θρησκευτικού δόγματος πριν την εγκατάστασή τους στη χερσόνησο. Μετά το 1970 πολλές μονές, αριθμούν στις τάξεις τους, μοναχούς με καταγωγή από όλα τα μέρη του κόσμου και έχουν πολυεθνικό χαρακτήρα. Το ποσοστό αυτό σε μερικές περιπτώσεις ξεπερνά 10% (στο ποσοστό αυτό δεν περιλαμβάνονται οι μοναχοί των μετοχίων στην αλλοδαπή).\nΟ αγιορείτικος μοναχισμός πάντα στην διάρκεια της ιστορίας του έκανε «εξαγωγή» του αθωνικού πρότυπου σε τρίτες χώρες, με τη μορφή μετοχίων. Από τον 9ο αιώνα (Ίβηρες στη Γεωργία), το Άγιον Όρος αριθμεί πολλά μετόχια στα Βαλκάνια στη Ρωσία στο Λίβανο στην Ιταλία στην Ρουμανία κ.α. Η παράδοση αυτή συνεχίζεται και σήμερα. Εύγλωττα παραδείγματα είναι αυτά της Ι.Μ. Σίμωνος Πέτρας που αριθμεί τρία μετόχια στη Γαλλία, με γάλλους μοναχούς υπό την άμεση πνευματική εποπτεία του αγιορείτικου μοναστηριού.\nΜέσα στα ίδια πλαίσια θα έπρεπε να αναφερθεί επίσης και η λειτουργία στην αλλοδαπή, μονών χωρίς το καταστατικό του μετοχιού, αλλά με άμεση εξάρτηση από αυτό. Τέτοιο παράδειγμα είναι η ίδρυση από τον πρώην Ηγούμενο, της μονής Φιλοθέου Εφραίμ, δέκα μονιδρίων στις Η.Π.Α. (Πρωτάτον 1997).\nΗ δυναμική μικρότερων πληθυσμιακών μονάδων: κελιά (αναχώρηση), σκήτες (ημι-αναχώρηση)\nΟι μονές είναι μεγάλα κτιριακά συγκροτήματα, ενώ οι σκήτες είναι μοναστικοί οικισμοί. Υπάρχουν 14 τέτοιοι εγκεκριμένοι οικισμοί από το καταστατικό και ίσος αριθμός άτυπων. Η οικιστική εικόνα συμπληρώνεται από τα κελιά, (κατοικίες αγροτικού χαρακτήρα), τα οποία ισορροπούν μεταξύ της μονιμότητας των κοινοβίων μοναστηριών και της πλήρους διασποράς του ερημητισμού. Οι σκήτες είναι σε σοβαρό ποσοστό αποδέκτης των εσωτερικών μετακινήσεων. Οι μοναστηριακοί μοναχοί, όταν μετεγκαθίστανται δείχνουν να προτιμούν σκήτες και όχι άλλες μονές και κελιά (Σιδηρόπουλος 2000). Γι’ αυτόν και άλλους λόγους οι σκήτες συχνά αναπτύσσουν μια ιδιαίτερη δυναμική που τις καθιστά συχνά τροφοδότες άλλων μονών. Πράγματι μερικές συνοδείες γίνονται πόλοι έλξης νέων μοναχών των οποίων ο πληθυσμός όταν μεγαλώσει σε κρίσιμο βαθμό, αναζητά μεγαλύτερα καταλύματα (μονές). Ένα τέτοιο παράδειγμα αποτελεί η συνοδεία της μονής Διονυσίου προερχόμενη από το κελί του Αγίου Νικολάου του Μπουραζέρη.\nΗ γενική πτώση του αγιορείτικου πληθυσμού δεν άφησε ανεπηρέαστο τον πληθυσμό των σκητών ο οποίος από τους 843 μοναχούς (1920) πέρασε στους 300 (1981). Παρά την γενική πτώση όμως ο πληθυσμός των σκητών δείχνει να αντέχει κατ’ αναλογία καλύτερα. Η πτωτική πορεία του σκητιώτικου πληθυσμού, διαφοροποιείται ανάλογα με τον τύπο των σκήτεων, ιδιόρρυθμες και κοινόβιες. Οι ιδιόρρυθμες σκήτες αντιστέκονται σαφώς καλύτερα (-42,5%), από τις κοινόβιες (-95,8%), οι οποίες χάνουν σχεδόν το σύνολο του πληθυσμού τους. Ενδιαφέρον είναι ότι οι ιδιόρρυθμες σκήτες σε σχέση με τον μοναστηριακό πληθυσμό την τελευταία εξηκονταετία, έχουν αυξητική τάση σε αντίθεση με τις μονές.\nΟ πληθυσμός των κελιών, η τρίτη μορφή μοναστικής κατοικίας, είναι το περισσότερο αγνοημένο από τις καταγραφές τμήμα, λόγω της φύσης του με εξαιρετικά ψηλούς δείκτες διασποράς στη χερσόνησο.\nΟ Georgirenes (1697), αναφέρει 1000 κελιά το 1770, ο Σμυρνάκης (1903), το 1900 απαριθμεί 709 ενώ το 1996 καταγράφονται περίπου 670 κελιά (Σιδηρόπουλος 2002). Ο αριθμός των κελιών που αφορά τις αντίστοιχες περιόδους αιχμής (το 1900 με 8.376 κατοίκους) και ύφεσης (το 1991 με 1.536 κατοίκους), παρουσιάζει μικρή διακύμανση. Οι αλλαγές που επέρχονται στο οικιστικό σώμα, στην διάρκεια των αιώνων, αφορούν την μορφή των κτισμάτων, την χρήση τους, τον αριθμό των εγκαταβιούντων αλλα όχι τον συνολικό αριθμό, την ποσότητά τους που διατηρείται περίπου στα ιδία επίπεδα, γύρω στις 700 μονάδες (κελιών), 20 μονές και 14 σκήτες (Σιδηρόπουλος 2002).\nΣτον μοναχισμό ο τόπος μύησης (κουρά) αποτελεί τόπο ισόβιας εγκατάστασης. Η οριστική μετακίνηση από τον τόπο αυτό, έρχεται σε αντίθεση με την μοναστική παράδοση, παρά ταύτα δεν αποτελεί άγνωστο γεγονός. Οι εσωτερικές μετακινήσεις τον 19ο αιώνα (Σιδηρόπουλος 2010), ανέρχονται στο 30% επί του συνόλου, ένα ποσοστό ιδιαίτερα υψηλό. Οι δύο αποκαλούμενοι έρημοι, στο ΝΑνατολικό άκρο και στην Καψάλα (Καρυές), διαπιστώνεται ότι συμμετέχουν κατά 80%, ως πέρασμα, τελικός προορισμός ή αφετηρία ενισχύοντας την τάση προς ακραία μόνωση που αντιπροσωπεύουν.\nΟι εξωτερικές μετακινήσεις στην ίδια περίοδο, είναι κυρίως θρησκευτικοί προορισμοί, (οι Άγιοι Τόποι, Ιερατικές σχολές, εκκλησιαστικά κέντρα [Κωνσταντινούπολη, Μόσχα, Ιεροσόλυμα…], κλπ) (Σιδηρόπουλος 2010).\nΑπό αυτούς οι αλλοεθεθνείς μοναχοί κατά την είσοδο τους στο στην χερσόνησο, κατευθύνονται σε ομοεθνή μοναστηριακά καταλύματα (Ρώσοι στο Παντελεήμονος, Γεωργιανοί στο Ιβήρων, Σέρβοι στο Χιλανδάρι…), ενώ σημειώνεται απαραίτητα μία στάση σε κατάλυμα με ίδιο εθνικό μοναστικό τυπικό με το δικό τους, στην διάρκεια της μετακίνησης τους. (Εικ 2)\nΕπισκέψεις στην αθωνική χερσόνησο\nΤο Όρος αποτέλεσε ανέκαθεν στόχο επώνυμων περιηγητών. Buondelmonte (1422), Belon (1546), Lucas (1706), Barskij (1730), Rockocke (1737), Viloison (1785), Riley (1883), Le Corbusier (1910), είναι μερικοί (Βλάχος 1903).\nΣτον εικοστό αιώνα ο μαζικός τουρισμός έδωσε άλλες διαστάσεις στον κατά κύριο λόγο προσκυνηματικό χαρακτήρα του τουρισμού, στο Άγιον Όρος. Στην δεκαετία του 1970 το φαινόμενο αρχίζει να εμφανίζει απρόβλεπτες διαστάσεις σε σχέση με τις δυνατότητες της υποδομής για τη φιλοξενία των επισκεπτών. Παρά τον κερματισμό των πηγών, όλα τα στοιχεία συνάδουν στη κατακόρυφη αύξηση του αριθμού επισκεπτών. Ο τουρισμός στην χερσόνησο είναι μέρος του εσωτερικού τουρισμού της Ελλάδας, σε μικρότερο βαθμό των Βαλκανίων και λιγότερο του παγκόσμιου. Ένας αριθμός της τάξης 2.500 ατόμων κατ’ έτος, επισκέπτονταν τον Άθω μέχρι το 1960. Το 1995 αυτός ο αριθμός ξεπερνά τις 50.000 επισκέπτες από τους οποίους το 4 % (2.286) είναι ετερόδοξοι (Γραφείο Επισκεπτών Α.Ο. 1996). Ο αριθμός των επισκεπτών συνεχίζει να αυξάνεται με αποτέλεσμα μετά το 2000 οι είσοδοι να αγγίζουν τις 100.000 επισκέπτες το χρόνο. Ο όγκος των επισκεπτών δημιούργησε σειρά προβλημάτων με αποτέλεσμα να γίνουν προσπάθειες διαχείρισης με νομοθετικές ρυθμιστικές παρεμβάσεις που σχετίζονται με το καθεστώς της εισόδου στην χερσόνησο (Σιδηρόπουλος 1998).\nΑπό τον 9ο ως τον 15ο η χερσόνησος παρουσιάζεται σαν ένα «συνεχές οικιστικό σώμα» που ξεκινά από τα ΒΔυτικά όρια της χερσονήσου και φτάνει μέχρι τη Μονής Ιβήρων, με μεγαλύτερη η μικρότερη διάχυση κατά περιοχή.\nΗ μεγαλύτερη ζώνη πυκνότητας βρίσκεται στο κέντρο και ορίζεται από ένα τρίγωνο με κορυφές τις μονές Ιβήρων, Ξενοφώντος και Βατοπεδίου και κέντρο τις Καρυές. Ο Μαμαλάκης (1971:44) αναφέρει «τα περισσότερα μονύδρια ιδρύθησαν εν τη ευρείαν εκτασιν την κατα το μέσον της χερσονήσου και εις το βόρειον αυτής, περι τας σημερινάς Καρυάς». (Εικ 3)\nΟ αριθμός των ιδρυμάτων δείχνει να μην είναι αποτέλεσμα του αριθμού των μοναχών, αλλά των εσωτερικών διεργασιών της αθωνικής κοινωνίας.\nΣε πρώτο χρόνο τον 9ο αιώνα, γίνεται αναφορά σε 54 μονές. Πολύ γρήγορα μετά την ίδρυση της Λαύρας αναφέρονται 180 μονές (πληθυσμός 10.000 χιλιάδες) (Σμυρνάκης 1903). Στις αρχές του ΙΓ` ο αριθμός των μονών φτάνει τις 300 (πληθυσμός 3.000 χιλιάδες) (Κορνούτος 1964:9). Το 1309 απομένουν 25 μόνο μονές, για τον ίδιο αριθμό μονάχών. Ο αριθμός των μονών μεταβάλλεται μόλις τις αρχές του 16ου αιώνα σε 23 και οριστικοποιείται στις 20 τον ίδιο αιώνα.\nΗ επικράτηση των 20 μονών, έκτοτε ονομαζόμενων κυρίαρχων, έθεσε σε δεύτερο επίπεδο τα υπόλοιπα καταλύματα. Το όνομα «μονή», ενώ αποδίδονταν νωρίτερα σε κάθε μοναστικό κατάλυμα ανεξαρτήτως σημασίας και μεγέθους, μετά τον 16ο αιώνα αποδίδεται μόνο στις κυρίαρχες. Το σύνολο των κάθε φύσεως μοναστικών καθιδρυμάτων παραμένει σε γενικές γραμμές σταθερό από τον 11ο αιώνα ως και σήμερα. Αυτός ο αριθμός που κυμαίνεται μεταξύ 700 και 1000 οικιστικών μονάδων, εξυπηρετεί ανά τους αιώνες τις ανάγκες του αγιορείτικου πληθυσμού.\n3. Μια πολυκύμαντη δημογραφική ακολουθία\nΈνα από τα βασικά στοιχεία στην καταγραφή πληθυσμών με ιστορικό χαρακτήρα είναι η συνέχεια των δεδομένων. Η δημιουργία μιας πληθυσμιακής ακολουθείας απαιτεί την παράθεση στοιχείων από διαφορετικές πηγές ελλείψει ύπαρξης πληροφοριών από μια μόνο πηγή που υπαγορεύει η μακρά ιστορική συνέχεια. Στην περίπτωση του Αγίου Όρους παρά του ότι αυτές οι πηγές είναι ετερόκλητες συνηγορούν στις κεντρικές τάσεις οι οποίες συμπίπτουν ακόμα και αριθμητικά και όταν υπάρχουν συστηματικές αλλοιώσεις. Για την βυζαντινή περίοδο, τα στοιχεία είναι σποραδικά και έμμεσα. Κατά την οθωμανική περίοδο τα στοιχεία προέρχονται από φορολογικούς καταλόγους, και η συχνή μεγιστοποίηση των αριθμών, είναι προφανής και βιβλιογραφικά αποδειγμένη, (για την αύξηση της κατά κεφαλήν φορολογίας). Κατά την νεοελληνική περίοδο η δημογραφική δραστηριότητα απογράφεται συστηματικά χωρίς να εκλείπουν παντελώς τα ζητήματα ακριβούς καταγραφής.\nΠράγματι η σύγχρονη καταγραφή παρουσιάζει διάφορες κατανοητές αμέλειες και γενικεύσεις. Το κεντρικό ζήτημα συνίσταται στην μη κατανόηση του καθεστώτος της χερσονήσου και των διαφορετικών μορφών κατοικίας ως προς τις οποίες απογράφεται ο πληθυσμός. Το σύστημα, κατά συνέπεια, απογράφει μέρος της πληθυσμιακής δραστηριότητα και όχι το σύνολο. Το οικιστικό καθεστώς είναι οριστικά καθορισμένο και μόνο σπανίως και ειδικώς ο κανόνας διαφοροποιείται. Τόσο οι μονές όσο και οι μοναστικοί οικισμοί και τα κελιά που έφτασαν σε ένα μέγιστο όριο (μέγιστη πληρότητα στην διάρκεια της ιστορίας του Αγίου Όρους), και παραμένουν οι ίδιες στο χρόνο. Η θέση και η κατανομή του, στην χερσόνησο είναι καθορισμένη εφ άπαξ. Δεν μπορούν να κατασκευαστούν νέα οικίσματα, αλλά απλά να αναστηλωθούν και να αναπαλαιωθούν τα παλαιότερα. Ο Βλάχος (1903:134) αναφέρει σχετικά για τα κελιά ότι «..τινά τούτων εισίν ιδρυμένα επι των ερειπίων των προ της αλλώσεως κοιμηθησών μονών».\nΌλοι οι τύποι μοναστηριακών καθιδρυμάτων (μονές, σκήτες, κελιά), ως οικιστικά κελύφη έχουν μία σταθερή συνέχεια με τις διακυμάνσεις που μπορεί να επιφέρει ο χρόνος. Συναντώνται σε καλή ή κακή κατάσταση, με διαφορετικής εθνικότητας ενοίκους (η κυριότητα παραμένει πάντα στην κυρίαρχη μονή), με σημαντική ή μηδενική δραστηριότητα. Η άγνοια αυτής της ιδιαιτερότητας έχει σαν αποτέλεσμα κάθε φορά που ένα κατάλυμα είναι παροδικά ακατοίκητο, να μην καταγράφεται.\nΝέες και παλαιές καταγραφές του πληθυσμού τον παρουσιάζουν ανά κυρίαρχο μονή. Αυτή η μέθοδος αποδίδει λανθασμένα την πραγματικότητα. Οι στατιστικές καταγραφές που διενεργούνται (από την ΕΣΥΕ), μετά την σύσταση του νέου ελληνικού κράτους, εντείνουν την σύγχυση στο ζήτημα της ορθής απεικόνισης και της κατανομής, μεταφέροντας λανθασμένη εικόνα.\nΛανθασμένη επίσης είναι η άθροιση του πληθυσμού των εξαρτημάτων (σκητών, κελιών), σε αυτό των κυρίαρχων μονών. Ο κελιώτικος πληθυσμός έχει την λιγότερο αντικειμενική αντιπροσώπευση (αριθμείται πάντα σε αυτόν της κυριάρχου). Αυτή η προσέγγιση αφαιρεί από τον πληθυσμό την χωρική του υπόσταση, ακόμα και όταν ο κελιώτικος πληθυσμός είναι ιδιαίτερα μεγάλος. Αυτού του είδους η καταγραφή τον απαλείφει χωρικά, και αποτελεί μια λανθασμένη αποτύπωση της οικιστικής γεωγραφίας της χερσονήσου.\nΜέσα στο πλαίσιο άθροισης των εξαρτηματικών πληθυσμών (σκήτες, κελιά) στις κυρίαρχες μονές συναντάται ακόμα μια μεθοδολογική ασυνέχεια. Στις πρώτες απογραφές της ΕΣΥΕ αθροίζονται στις μονές μερικές μόνο οικιστικές μονάδες, οι εγκεκριμένες από το καταστατικό σκήτες, ενώ άλλες παρόμοιας μορφής αθροίσεις που δεν έχουν θεσμικό χαρακτήρα, αγνοούνται. Στην απογραφή του 2001, απογράφονται εκτός των εγκεκριμένων σκητών και «μερικές» άτυπες αθροίσεις (χωρίς εμφανές κριτήριο επιλογής) ενώ και πάλι αγνοείται το σύνολο του κελιωτικού συστήματος.\nΗ κατάρτιση πλήρους καταλόγου όλων των κατοικιών (καταστατικά εγκεκριμένων και όχι) είναι απαραίτητη λαμβάνοντας υπ’ όψη την κατά το αθωνικό καταστατικό κατηγοριοποίηση σε μονές, σκήτες, και κελιά. Το οικιστικό απόθεμα μέσα στις περιοχές κάθε κυρίαρχης μονής είναι απόλυτα γνωστό και καταγεγραμμένο αφού ανήκει στα περιουσιακά της στοιχεία και οφείλει να παραμείνει αναλλοίωτο και αμετάβλητο στο χρόνο.\nΤα απογραφικά δελτία θα έπρεπε να καταγράφουν κάθε αυτόνομη μονάδα κατοικίας. Σε αντίθετη περίπτωση αγνοούνται εστίες που περιστασιακά είναι ακατοίκητες, ενώ κατά το αθωνικό καταστατικό το καθεστώς του παραμένει αναλλοίωτο. Το μηδενικό μέγεθος είναι συγκεκριμένη μαθηματική τιμή της οποίας η παράληψη, παραποιεί και αντιπροσωπεύει λανθασμένα την πραγματικότητα.\nΟι μεθοδολογικές «ασυνέχειες» στην καταγραφή έχουν συνέπειες και στην χαρτογραφική απεικόνιση του πληθυσμού. Στην χαρτογραφία η μορφή και η ιδιαιτερότητα των δεδομένων υποδεικνύει το είδος του χάρτη που πρέπει να παραχθεί. Πληθυσμιακά η χαρτογραφική απόδοση της χερσονήσου θα έπρεπε να έχει διαφορετική σημειολογικά μορφή από αυτήν που εμφανίζεται στους χάρτες. Οι χάρτες που αποδίδουν τον πληθυσμό σε σχέση με τον τόπο, είναι χάρτες απόλυτων ποσοτήτων με χρήση σημειακής μεταβλητής της εικόνας. Δηλαδή κάθε σημείο με πληθυσμό (μονές σκήτες κελιά, αρσανάδες), σχεδιάζονται με τον ανάλογου μεγέθους κύκλο. Δεδομένων των ζητημάτων ελλιπούς καταγραφής όλων των εστιών κατοικίας η ορθή απεικόνιση θα έπρεπε να γίνεται με χάρτες σχετικών ποσοτήτων και με επιφανειακή μεταβλητή (Σιδηρόπουλος 2006). Δηλαδή την καταγραφή του πληθυσμού σε επίπεδο επιφάνειας των «περιοχών» των μονών και όχι ανά μονάδα κατοικίας που παρουσιάζει τις προαναφερόμενες ελλείψεις.\nΗ μελέτη για την ιστορική ταυτότητα του πληθυσμού της χερσονήσου αναδεικνύει μερικά κοινωνικά χαρακτηριστικά που σχετίζονται με την φύση της ως χώρος μοναχισμού, χώρος πολυεθνικός, χώρος αναχώρησης και ξενιτείας και μια σειρά άλλων χαρακτηριστικών που διαμορφώθηκαν σύμφωνα με τις γεωπολιτικές ιδιαιτερότητες της χερσονήσου στα πλαίσια του διεθνών και περιφερειακών δεδομένων στο πέρασμα του χρόνου.\nΈνα από τα χαρακτηριστικά αφορά το γεγονός ότι ο πληθυσμός του Άθω είναι ετεροτροφοδοτούμενος. Είναι μια κοινωνία που διαμορφώνει το δημογραφικό της προφίλ κατά το ένα τρίτο του χρόνου ζωής της, εκτός της χερσονήσου. Μία άλλη ιδιαιτερότητα στηρίζεται στην θρησκευτική ομοιογένεια συγκροτώντας ένα πολυεθνικό σύνολο που κατά την στιγμή της ίδρυσης της αποτελούσε (η πολυεθνικότητα) βασική αρχή της πολιτικής ιδεολογίας της αυτοκρατορίας του βυζαντίου. Σήμερα η πολυεθνικότητα αποτελεί κεκτημένο χαρακτηριστικό και χαρακτηριστικό συστατικό της αθωνικής κοινωνίας. Παλαιότερα Ίβηρες, Άραβες κ.α., σήμερα Ρώσοι, Σέρβοι, Βούλγαροι, Ρουμάνοι αλλά και ορθόδοξοι, δυτικών κρατών, αποτελούν τον πληθυσμό. Η καμπύλη εξέλιξης του πληθυσμού, παρουσιάζει ένα μέσο πληθυσμιακό προφίλ που κυμαίνεται μεταξύ των δύο και δυόμισι χιλιάδων ατόμων.. Στην διάρκεια της ιστορίας του αυτός ο πληθυσμός χαρακτηρίστηκε από δύο εξαιρετικές αιχμές που αύξησαν τον πληθυσμό στους 10.000 περίπου κατοίκους. Η μια σχετίζεται με τη ίδρυση της πρώτης κοινόβιας μονής (Μ. Λαύρα), και η δεύτερη τον δέκατο ένατο αιώνα με την μαζική προσέλευση Ρώσων και Σλάβων μοναχών\nΟ τόπος κατοικία αποτελεί παράμετρο με ειδικό βάρος. Ο πληθυσμός κατοικεί σε μονές (κοινόβιος τρόπος), σκήτες: μοναστικοί οικισμοί (ημι-αναχώρηση) και μεμονωμένα κελιά (αναχώρηση). Από αυτά κυρίαρχο είναι μόνο οι μονές ενώ τα άλλα ανήκουν διοικητικά και ιδιοκτησιακά σε αυτές. Όλοι οι τόποι κατοικία παραμένουν αναλλοίωτοι σε χωρητικότητα και μορφή ες αεί. Κομβική για την μελέτη της ιστορικής δημογραφίας είναι οι καταγραφές και η απόδοση των πληθυσμιακών χαρακτηριστικών κατά τον μορφή εγκαταβίωσης. Η μελέτη έδειξε ότι αν αγνοηθεί αυτή η παράμετρος κατά την απογραφή, αλλοιώνεται καθοριστικά η εικόνα της κατανομής του πληθυσμού στην χερσόνησο. Η αγνόηση στην καταμέτρηση διάφόρων καταλυμάτων που περιστασιακά «απενεργοποιούνται» ή η προσμέτρησή τους στον πληθυσμό των κυρίαρχων μονών, διαφοροποιεί καθοριστικά την γεωγραφία του πληθυσμού, αποδίδοντάς της έναν χαρακτήρα που δεν ανταποκρίνεται στην αθωνική πραγματικότητα.\nΗ μελέτη του πληθυσμού στο Άγιον Όρος δεν μπορεί να περιοριστεί σε ζητήματα απογραφής. Στο πλαίσια της ίδιας κατεύθυνσης της μελέτης του πληθυσμού, σε επίπεδο εφαρμοσμένης γεωγραφίας, επόμενο βήμα αποτελεί η διενέργεια λεπτομερούς καταγραφής του οικιστικού αποθέματος, με την παράλληλη συνδρομή των ιστορικών ιδιοκτησιακών τεκμηρίων και την εμπλοκή των τοπικών αρχών και η κατάρτιση οριστικού κατάλογού, ανά κατοικία, ώστε η ορθή κατανομή των πληθυσμιακών μεγεθών να αντιπροσωπεύει με πιστότητα στην πραγματικότητα ενός τόπου που εκτός του ευρύτερου τοπικού και εθνικού ενδιαφέροντος έχει την προσοχή του κόσμου ως Μνημείο της Παγκόσμιας Πολιτιστικής Κληρονομιάς\nBλάχος K., H χερσόνησος του Aγίου Όρους Άθω, Bόλος, 1903.\nGeorge P, Geopolitique de minorites, εκ.PUF, Παρίσι,1984 .\nGeorgirenes J, A description of the present state of Samos, Nicaria and Mount Athos, London, (ανατύπ. Καραβίας, Αθήνα). 1697.\nMeyer P., Die Haupturkunden fur die Geschichte der Athoskloster, Leipzig 1894.\nRussell J. C, Late Ancient and Medieval Population, The American Philosophical Society, Philadelphia, 1958.\nTreadgold W, History of the Byzantine State and Society, [on line] Stanford University Press, Stanford,1997.\nΑλέξανδρος Λαυριώτης, Έγγραφα Αγίου Όρους της Επαναστάσεως 1821-1832, τομ Α, Αθήνα, 1966.\nΑντωνίου ιερμ, Βίοι Αθωνιτών τού ΙΘ' αιώνος, τόμ. Α' τόμ. Β', Ορμύλια,1994–1995.\nΑντωνίου ιερμ, Αγιορείτες Πατέρες του ΙΘ αιώνος, τομ Α, Β, Γ, Δ, Ε, Ινδικτος, Αθήνα,2005.\nΓεδεών M.I, O Άθως. Aναμνήσεις-Έγγραφα-Σημειώσεις, Kων/πολη, 1885,.\nΓραφείο Επισκεπτών Αγίου Όρους, Απογραφικά στοιχεία επισκεπτών 1996.\nΕΣΥΕ Απογραφές 1928, 1940, 1951, 1961, 1971, 1991, 2001,\nΕΣΥΕ, Πραγματικός πληθυσμός. Νομοί, δήμοι, κοινότητες, δημοτικά και κοινοτικά διαμερίσματα και οικισμοί, 2001, http://www.statistics.gr.\nΙωσήφ μοναχός, Γέρων Ιωσήφ ο ησυχαστής, Άγιον Όρος,1984.\nΚoder J., Το Βυζάντιο ως χώρος Εισαγωγή στην ιστορική γεωγραφία της ανατολικής Μεσογείου στη βυζαντινή εποχή, Θεσσαλονίκη, Βάνιας, 2005.\nΚαμινιάτης Ι, Ευστάθιος, Αναγνώστης Ι., Χρονικά των Αλώσεων της Θεσσαλονίκης, ΆΓΡΑ, Αθήνα, 2005.\nΚορνούτος Γ, Το Άγιον Όρος ιστορία και θρύλοι, ΕΣΤΙΑ, Αθήνα,1963.\nΚουρίλας Ε, Οι αμπελώνες του Αθως, εκ Αγ. Ανατυπώματα, Άγιον Όρος 1993, (ανατύπωση 1935).\nΜαμαλάκης I, Το Άγιον Όρος δια μέσου των αιώνων, εκδ. Εταιρεία Μακεδονικών Σπουδών, Θεσσαλονίκη, 1971.\nΜανζαρίδης Γ, Το Άγιον Όρος και η σημερινή Κοινωνία, Θεσσαλονίκη, εκδ. Εταιρεία Μακεδονικών Σπουδών, 1980,.\nΜπράουν Π, Η κοινωνία και το Άγιο στην ύστερη Αρχαιότητα, Άρτος Ζωής, Αθήνα, 2000,.\nΠάγκντεν Α, Λαοί και Αυτοκρατορίες, Πατάκης, Αθήνα, 2005.\nΠαλλάδιος, Ελενοπόλεως, 1866, Λαυσαικόν, Ελληνικού Τυπογραφείου του Αγίου Γεωργίου, Βενετία εκδ Ρηγόπουλου, Θες/νικη\nΠαπαχρυσανθου Δ, Αθωνικός μοναχισμός, αρχές και οργάνωση, ΜΙΕΤ, Αθήνα, 1992.\nΠρωτάτον, «Ειδήσεις και Σχόλια», Πρωτάτον, Μαρτιος-Απρίλιος, Νο 64, 1997, σελ 44.\nΡαις Τ, Ο δημόσιος και ιδιωτικός βίος των βυζαντινών, Παπαδήμα, Αθήνα, 1972.\nΣβορώνος Ν, Η σημασία της ίδρυσης του Αγίου Όρους για την ανάπτυξη του ελλαδικού χώρου, Πανσέληνος, Άγιον Όρος, 1987.\nΣιδηρόπουλος Γ., «Η χερσόνησος του Αθω ως επικοινωνιακός και πολιτισμικός πόλος τουριστικής έλξης», Επιθεώρηση Κοινωνικών Ερευνών, τεύχος 95, Α, 1998, 69-85,\nΣιδηρόπουλος Γ., Άγιον Όρος, ανθρωπογεωγραφικές θεωρήσεις, Καστανιώτης, Αθήνα, 2000.\nΣιδηρόπουλος Γ., Μικροί αθωνικοί σχηματισμοί, 345-354, στο Λιβεράτος Ε., «Όρους Αθω γης και θαλάσσης περίμετρον, χαρτών μεταμορφώσεις», Εθνική Χαρτοθήκη, Αθήνα, 2002.\nΣιδηρόπουλος Γ, «Γραφική Σημειολογία» Παπαζήσης, Αθήνα, 2006.\nΣιδηρόπουλος Γ, «O ρόλος των αναχωρητών και οι εσωτερικές μετακινήσεις στη χερσόνησο του Άθω τον 19 αιώνα», ανακοίνωση 9ο Συνέδριο ΕΓΕ, 2010,.\nΣμυρνάκης Γ., Άγιον Όρος, εκ. Πανσέληνος Καρυές, 1903.\nΥπουργείο Εθν. Οικονομίας, 1913, Απαρίθμησις των Κατοίκων των νέων επαρχιών της Ελλάδος του έτους 1913, Διεύθυνσις Στατιστικής .\nΧρήστου Π., Άγιον Όρος, Εποπτεία, Θεσσαλονίκη, 1987.\nΧρυσοχοίδης Κ, «Παραδόσεις και Πραγματικότητες στο Άγιον Όρος στα τέλη του ΙΕ` και στίς αρχές του ΙΣΤ` αιώνα», εκδ. Ε.Ι.Ε., Αθήνα, 1997, 199-147.\n* Ο Γ. Σιδηρόπουλος είναι Επίκουρος Καθηγητής, Ιστορικής Γεωγραφίας στο Τμήμα Γεωγραφίας του Πανεπιστημίου Αιγαίου.\n Ιερά Επιστασία: ανώτατο διοικητικό όργανο του Αγίου Όρους\n Σμυρνάκης, Χρήστου, Μαμαλάκης, Μαντζαρίδης, Σιδηρόπουλος κα.\n Η Ραις (1972:104), αναφέρει οτι μεταξύ 10ου και 13ου «.. τα κτίσματα του ήταν διεσπαρμένα πάνω σε 123 απότομες εξέδρες του βουνού ...ανεβαζον όλα μαζί τον πληθυσμό του θεοφρούρητου Όρους σε 8.000 περίπου».\n «Αι μοναί του Αγίου Όρους υπέφεραν τα πάνδεινα εκ τούτων...» «...ληστευσάντων πάν οτι πολύτιμον υπήρχε εν ταις ιεραίς μονές αιτινες απώλεσαν και ικανόν αριθμόν μοναχών, των μέν αλλαχόθεν διασπαρέντων, των δέ φονεφθέντων» (Γεδεών, 1885:136).\n Χαράτσι: κεφαλικός τουρκικός φόρος, ένα χαρατζοχάρτο ανά κεφαλή.\n Οι οθωμανικές αρχές «επιβάλουν» αυθαίρετα ποσότητες που θα τους αποφέρουν μέγιστα φορολογικά οφέλη.\n Οι ιδιόρρυθμες εγκεκριμένες σκήτες έχουν την μορφή χωριού ενώ οι κοινόβιες αποτελούν εξωθεσμικό νεωτερισμό με μορφή κοινού μοναστηριού.\n «Νέα» ηλικιακή πυραμίδα : φαρδιά βάση με λεπτή κορυφή.\n Σύνολο Αγίου Όρους: -71,3%. Σκήτες: -64,4%.\n Ψευδεπίγραφη μορφή σκήτης, δημιούργημα εξωτερικών διεργασιών με μορφή μονής.\n Το 1920 ο σκητιώτικος πληθυσμός ήταν το 16% του συνόλου του Αγίου Όρους ενώ το 1981 πέρασε στο 20,3%.\n Τυπικό: μοναστικό πρόγραμμα. Κάθε μονή έχει το δικό της.\n Ο αριθμός αυτός στην πράξη είναι μεγαλύτερος, αν συνυπολογιστεί ο αριθμός των εργατών και οι είσοδοι των υπαλλήλων των υπηρεσιών που βρίσκονται στη Χερσόνησο.\n Ο χώρος στο Άγιον Όρος ανήκει στα 20 μοναστήρια που αποκαλούνται κυρίαρχα. Κάθε άλλη μορφή κατοικίας ανήκει στα 20 αντίστοιχα ιδιοκτησιακά τμήματα που απαρτίζουν την χερσόνησο.\nΑναρτήθηκε από Keliotis Giannis στις 10/26/2013 07:14:00 μ.μ. Δεν υπάρχουν σχόλια:


Αλυσοπρίονο Husqvarna.. και όλα κόβονται | Garden Center Βασιλειάδη\n26 Σεπ Αλυσοπρίονο Husqvarna.. και όλα κόβονται\nPosted at 15:05h in Αρθρα\tby\tMarketing Fiva\nΤο αλυσοπρίονο είναι ένας πολύτιμος βοηθός σε πολλές εργασίες του κήπου. Υπάρχει μια μεγάλη γκάμα αλυσοπρίονων, από όπου για να διαλέξουμε το κατάλληλο πρέπει πρώτα να ξεκαθαρίσουμε τη χρήση για την οποία προορίζεται καθώς και τον τύπο του. Για εργασίες όπως το κλάδεμα και ελαφρύτερα καθήκοντα κοπής ιδανικό είναι ένα αλυσοπρίονο Husqvarna 236 γιατί είναι εύκολο στο ξεκινήμα και τη λειτουργία, χάρη στον εργονομικό σχεδιασμό του και τον ισχυρό κινητήρα X-TORQ® με χαμηλές εκπομπές ρύπων. Στα garden center Βασιλειάδη μπορούμε να σας καθοδηγήσουμε ώστε να κάνετε τη σωστή επιλογή από τη γκάμα αλυσοπρίονων της Husqvarna.\nΑς δούμε όμως ποια είναι τα βασικά κριτήρια για την τελική επιλογή αλυσοπρίονου.\nΟ σωστός σχεδιασμός του. Είναι απαραίτητος για να έχουμε το επιθυμητό αποτέλεσμα. Αυτό σημαίνει χαμηλό βάρος, υψηλό κέντρο βάρους, αλυσίδα που τεντώνει εύκολα χωρίς την χρήση εργαλείων, λίγες δονήσεις στη χειρολαβή κατά τη διάρκεια της εργασίας, επώνυμη λάμα και αλυσίδα και λεπτό σώμα.\nΙσχύ κινητήρα/μοτέρ. Η μεγάλη ισχύς στον κινητήρα/μοτέρ εξασφαλίζει ταχύτητα στην εργασία.\nΜέγεθος λάμας. Επιλέγουμε λάμα ανάλογα με το μέγεθος του ξύλου που θέλουμε να κόψουμε. Συνήθως όσο πιο ισχυρός είναι ο κινητήρας τόσο μεγαλύτερο είναι το μήκος λάμας που πρέπει να διαθέτει το αλυσοπρίονο.\nΤα garden center Βασιλειάδη είναι επίσημος αντιπρόσωπος της εταιρίας Husqvarna της μεγαλύτερης και πιο αξιόπιστης εταιρίας του χώρου παγκοσμίως. Τα αλυσοπρίονα Husqvarna προσφέρουν ισχύ, απόδοση και σχεδίαση, που ικανοποιούν τις ανάγκες σας όποιες και αν είναι αυτές.\nΗ γκάμα της Husqvarna περιλαμβάνει από μηχανήματα βαρέος τύπου έως μικρότερα αλυσοπρίονα για οικιακή χρήση, καθώς και μοντέλα για κόψιμο δέντρων, κλάδεμα και κόψιμο καυσόξυλων, που θα σας επιτρέψουν να εργαστείτε με ασφάλεια, ευελιξία και αυτοπεποίθηση.\nΕπίσης η Husqvarna διαθέτει αλυσοπρίονα που λειτουργούν με μία ισχυρή μπαταρία ιόντων λιθίου 36V και φημίζονται για την αποτελεσματικότητα και την ισχύ τους και παρέχουν παρόμοια απόδοση με τα βενζινοκίνητα μηχανήματα της εταιρίας.\nΔιαγωνισμός για το πιο πράσινο Mini-Van


H απαιτουμένη «γέφυρα» για την επόμενη ημέρα στην οικονομία | ΕΛΕΥΘΕΡΟΣ ΤΥΠΟΣ\n14:24 18 Φεβρουαρίου 2021 18 Φεβρουαρίου 2021\nΗ πανδημία δεν θα μας εγκαταλείψει μέχρι τα τέλη του φθινοπώρου, σύμφωνα με τις εκτιμήσεις των επιστημόνων, οπότε και αναμένεται να έχει εμβολιαστεί το μεγαλύτερο τμήμα του πληθυσμού σε Ελλάδα και Ευρώπη.\nΗ Κομισιόν ήδη αναθεώρησε προς τα κάτω τις προβλέψεις της για φέτος, η ελληνική οικονομία αναμένεται να αναπτυχθεί με ρυθμό 3,6%, ύστερα από ύφεση 10% το 2020. Ο οικονομικός μαραθώνιος προκειμένου να επιστρέψουμε στα επίπεδα του 2019 θα απαιτήσει τουλάχιστον μια διετία, ενώ η χώρα μας είχε την ατυχία να δεχθεί το πλήγμα της πανδημίας βγαίνοντας από μια δεκαετή μνημονιακή περίοδο, με συνέπεια να χάσει τη δυναμική που είχε μέχρι αποκτήσει μέχρι τις αρχές του 2020.\nΓια να αποκτήσει η Ελλάδα ισχυρή αναπτυξιακή πορεία, πρέπει να λειτουργήσει με αποτελεσματικότητα το τραπεζικό σύστημα, το οποίο βαρύνεται από τα κόκκινα δάνεια του παρελθόντος. Είναι χαρακτηριστικό ότι, ενώ οι ελληνικές τράπεζες έχουν λάβει από την Ευρωπαϊκή Κεντρική Τράπεζα χρηματοδότηση άνω των 40 δισεκατομμυρίων ευρώ μέσω των προγραμμάτων ποσοτικής χαλάρωσης, η διοχέτευση νέων κεφαλαίων στην αγορά δεν ξεπερνά τα 5 δισ., καθώς το υπόλοιπο ποσό το διοχετεύουν για αγορές ομολόγων και άλλα προϊόντα της διατραπεζικής.\nΕάν δεν λυθεί το μεγάλο έλλειμμα ρευστότητας, δεν πρόκειται να υπάρξει θεαματική ανάκαμψη.\nΣύμφωνα με τον διοικητή της Τραπέζης της Ελλάδος Γιάννη Στουρνάρα, η πανδημία έχει δημιουργήσει μια νέα γενιά μη εξυπηρετούμενων δανείων, μεταξύ 8 και 10 δισ. ευρώ, επί συνόλου ενήμερων δανείων 105 δισεκατομμυρίων. Το πρόβλημα εντοπίζεται σε μικρομεσαίες και πολύ μικρές επιχειρήσεις. Με συνέντευξή του στο capital.gr ο κ. Στουρνάρας τονίζει την ανάγκη άμεσης αντιμετώπισης των κόκκινων δανείων, που συνολικά ανέρχονται στο 36%, όταν στην υπόλοιπη Ευρώπη είναι στο 3%. Προτείνει στην κυβέρνηση τη σύσταση μιας εταιρίας διαχείρισης ενεργητικού, τύπου «bad bank», για να αναλάβει τα μη εξυπηρετούμενα δάνεια. Αντίστοιχη πρόταση έχουν διατυπώσει ο επικεφαλής του ευρωπαϊκού ενιαίου εποπτικού μηχανισμού και η Ευρωπαϊκή Επιτροπή, και σύμφωνα με τον κεντρικό τραπεζίτη η λύση αυτή είναι η πλέον επωφελής για τον φορολογούμενο.\nΗ κυβέρνηση δεν έχει λάβει ακόμη τις τελικές της αποφάσεις, θεωρεί πως με τον «Ηρακλή» μπορεί να αντιμετωπίσει το πρόβλημα, ωστόσο η πανδημία έχει δημιουργήσει νέα δεδομένα που οφείλει να εξετάσει.\nΕνδιαφέρον έχει η επισήμανση του κ. Στουρνάρα ότι, παρά τη σχετική άμβλυνση των αβεβαιοτήτων η οποία επέρχεται με τους εμβολιασμούς, το κόστος της πανδημίας θα είναι μεγάλο και απαιτείται συνέχιση των προγραμμάτων στήριξης στοχευμένα, ώστε φέτος η οικονομία να αναπτυχθεί με ρυθμό 4,2%.\n«Η βοήθεια πρέπει να είναι στοχευμένη και κυρίως να έχουμε το μυαλό μας για το τι θα γίνει την επόμενη ημέρα. Διότι αυτή τη στιγμή το δημόσιο χρέος στην Ελλάδα έχει ξεπεράσει το 200%, το έλλειμμα είναι περίπου στο 10% του ΑΕΠ. Βεβαίως, δεν πρέπει να γίνει βίαιη απόσυρση των μέτρων. Θα πρέπει να έχουμε μια σταδιακή απόσυρση των μέτρων, παράλληλα με την επίτευξη υψηλών ρυθμών οικονομικής ανάπτυξης. Δηλαδή πρέπει να υπάρχει μια γέφυρα. Η δημοσιονομική πολιτική πρέπει να είναι στοχευμένη, δηλαδή μόνο σε όσους εθίγησαν από την κρίση από εδώ και στο εξής θα πρέπει να παρέχεται οικονομική βοήθεια».\nΗ Ελλάδα έχει διαθέσιμη χρηματοδότηση μέσω του Ταμείου Ανάκαμψης άνω των 32 δισεκατομμυρίων, χρειάζεται ισχυρή δημόσια διοίκηση να τρέξει τα επενδυτικά προγράμματα και ένα τραπεζικό σύστημα που θα στηρίζει τους μικρομεσαίους τώρα που πραγματικά έχουν ανάγκη ρευστότητας.


BOTOX – ΥΑΛΟΥΡΟΝΙΚΟ – Baliakos ESPA\nBOTOX – ΥΑΛΟΥΡΟΝΙΚΟ\nBotox (Μπότοξ) – Τι ΕίναιΤο Botox Allergan και το Dysport είναι οι εμπορικές ονομασίες της βοτουλινικής τοξίνης τύπου Α. Η θεραπεία των ρυτίδων έκφρασης με botox είναι μία από τις γνωστότερες και αποτελεσματικότερες θεραπείες αντιγήρανσης. Η κοσμητική χρήση του botox για τις ρυτίδες έκφρασης είναι σήμερα η πιο δημοφιλής αισθητική θεραπεία. Το botox είναι μία πρωτεΐνη που παράγεται από το μικρόβιο Clostridium botulinum. Eίναι γνωστό ως βοτουλινική τοξίνη τύπου Α ή αλλαντική τοξίνη. Στην κοσμητική δερματολογία, το botox χρησιμοποιείται για την εξάλειψη των ρυτίδων έκφρασης του προσώπου και αποτελεί τη δημοφιλέστερη θεραπεία αντιγήρανσης. Η θεραπεία με botox είναι ελάχιστα επεμβατική και δίνει θεαματικά αποτελέσματα άμεσα. Στο πρόσωπο, η δράση του botox είναι να αδρανοποιεί προσωρινά και τοπικά τους μιμικούς προσώπου. Μειώνει την κίνηση στους μικρούς, δηλαδή, μύες που προκαλούν τις εκφράσεις, όπως του θυμού, της λύπης, της έκπληξης, της απορίας, κλπ. Οι μύες αυτοί συσπώμενοι δημιουργούν τις ρυτίδες και εκεί ακριβώς στοχεύει το botox. Για παράδειγμα, ο σφιγκτήρας των βλεφάρων συσπάται για να κλείσει το βλέφαρο. Ταυτόχρονα όμως δημιουργεί τις ακτινωτές ρυτίδες γύρω από τα μάτια, που είναι κοινώς γνωστές ως «πόδι της χήνας». Με το botox , στην κατάλληλη δόση και σωστή θέση, οι ρυτίδες αυτές απαλύνονται, χωρίς να χάνουμε την εκφραστικότητά μας. Botox (μποτοξ) – Τρόπος δράσης στην υπεριδρωσίαΣτην πρωτοπαθή υπεριδρωσία, το botox διακόπτει το νευρικό ερέθισμα που φτάνει μέχρι τους ιδρωτοποιούς αδένες. Οι ιδρωτοποιοί αδένες παύουν να λαμβάνουν το ερέθισμα να παράγουν ιδρώτα. Πρέπει να επισημανθεί ότι η εφαρμογή botox σε τέτοιες καταστάσεις εμποδίζει την υπερβολική εφίδρωση κι όχι τη φυσιολογική παραγωγή ιδρώτα. Θεραπεία ρυτίδων με botox


Teaser Trailer για το Death Stranding - NewGame.gr\nTeaser Trailer για το Death Stranding\nΆκης Μαύρος 02/12/2016 0 8\nΚαι ο Mads Mikkelsen στο cast του τίτλου.\nΗ Kojima Productions έδωσε στην δημοσιότητα ένα νέο teaser trailer για τον νέο αποκλειστικό τίτλο του PS4, το Death Stranding. Ο τίτλος θα τρέχει στην καινούργια μηχανή γραφικών του Hideo Kojima ενώ στο cast του τίτλου προστέθηκε ένας ακόμη μεγάλος ηθοποιός, ο Mads Mikkelsen.\nΔείτε το νέο trailer του Death Stranding μέσα από τον παρακάτω player.\n02/12/2016 at 16:15\nΩραία γραφικά αυτά είναι όταν τα παιχνίδια ξεπερνούν την πραγματικότητα!\nΠάλι θα κεντήσει ο κοτζίμας. Σκελετούς βλέπω. Ζόμπια βλέπω. Ωραία πράγματα βλέπω!\nΈτσι πρέπει!!! να κλαίνε κάποιοι κάποιοι!!!\nΈνας λόγος να αναβαθμισω τη τηλεόραση μου\nπου’σαι KONAMI ? πες αλευρι….. 🙂\nΤι να πρωτοπει κανεις για το μυαλο αυτου του τυπου! Τωρα πραγματικα εχω ακομα μεγαλυτερη περιεργεια να δω τι θα κανει οταν θα εχει λυμενα τα χερια του.! και εδω που τα λεμε τωρα θα φανει η αξια αυτου του ανθρωπου! Δωστα ολα και στειλε μας αδιαβαστους!\n29/12/2016 at 13:22\nΤι έκανε εκεί πάλι ο ψυχανώμαλος ο Kojima


THIVA POST: Ο αγώνας κατά της τρομοκρατίας\nΟ αγώνας κατά της τρομοκρατίας είναι ένα καθήκον που έχουμε από τότε που ανήκουμε στην Ανθρωπότητα. Επειδή είναι ικανοί να διαπράττουν εγκλήματα εναντίον της, όχι μόνο στην Ανατολή, αλλά και στην Ευρώπη, χωρίς να κάνουν καμία εξαίρεση. Έτσι, αν τους αφήσουμε να κάνουν ό,τι θέλουν, αν τους αφήσουμε να επεκταθούν και να ενισχυθούν, δεν θα πρέπει να εκπλαγούμε αν η κατάσταση επιδεινωθεί και γίνει ένα πεδίο τρόμου. Οι επιθέσεις στο Παρίσι είναι αρκετά αποκαλυπτικές της κατάστασης και της εξέλιξής της. Έτσι χωρίς ολοκληρωμένη πολιτική, δεν μπορούμε να πολεμήσουμε αποτελεσματικά κατά της τρομοκρατίας, ειδικά αν είναι τυφλή. Το χτύπημα ενάντια στην πρωτεύουσα είναι μια προειδοποίηση από την πλευρά των τρομοκρατών. Γι' αυτό είναι στο χέρι μας να αμυνθούμε στην πρόκλησή τους διατηρώντας την ψυχραιμία μας, αλλά και με το να είμαστε ανελέητοι εναντίον τους, διότι το όραμά τους είναι μια θρησκεία θανάτου εναντίον της ζωής. Οι πράξεις αυτές αντιπροσωπεύουν μια προσπάθεια να εξαλειφθεί κάθε μορφή αντίστασης, αλλά είναι επίσης ένας απελπισμένος τρόπος για να απαντήσουν στις αποτυχίες που υπέστησαν στην Ανατολή.\nΟι τρομοκράτες προσπαθούν να μας αποσταθεροποιήσουν, αλλά μάταια, γιατί η Γαλλία δεν θα το αφήσει να συμβεί. Έχει επίγνωση της πράξης την οποία πρέπει να διεξάγει όχι μόνο στο έδαφός της για να βοηθήσει τους ανθρώπους της, αλλά και στην Ανατολή για να προσφέρει στους ανθρώπους που υποφέρουν, επειδή υφίστανται πραγματική γενοκτονία. Και η βοήθειά της πρέπει να γίνεται πριν κι όχι μετά, αλλιώς χάνουμε πολύτιμο χρόνο από την άποψη της αποτελεσματικότητας σε ανθρώπινους όρους. Γιατί η βαρβαρότητα δεν θα σταματήσει παρά μόνο αν αποκόψουμε την πηγή. Έτσι ας παραμείνουμε ενωμένοι σε αυτή την δοκιμασία να πραγματοποιήσουμε αυτόν τον αγώνα της Ανθρωπότητας εναντίον της βαρβαρότητας.\nΑναρτήθηκε από Thivapost στις 19:27


ΧΑΙΡΕΤΙΣΜΟΣ ΣΤΗΝ ΗΜΕΡΙΔΑ «ΒΑΛΚΑΝΙΚΟΙ ΠΟΛΕΜΟΙ 1912-1913-ΤΟ ΔΕΥΤΕΡΟ ’21 (Η ΣΥΜΒΟΛΗ ΤΗΣ ΕΚΚΛΗΣΙΑΣ) (18-05-2013) - Καράογλου Θεόδωρος, Βουλευτής Ν.Δ Β Περιφέρειας Θεσσαλονίκης - Νέα Δημοκρατία\nΧΑΙΡΕΤΙΣΜΟΣ ΣΤΗΝ ΗΜΕΡΙΔΑ «ΒΑΛΚΑΝΙΚΟΙ ΠΟΛΕΜΟΙ 1912-1913-ΤΟ ΔΕΥΤΕΡΟ ’21 (Η ΣΥΜΒΟΛΗ ΤΗΣ ΕΚΚΛΗΣΙΑΣ) (18-05-2013)\nΠρόεδρε της Ειδικής Συνοδικής Επιτροπής Πολιτιστικής Ταυτότητας, Σεβασμιώτατε Μητροπολιτη Δημητριάδος, κ. Ιγνάτιε,\nΕίναι ιδιαίτερη χαρά να βρίσκομαι σήμερα ανάμεσά σας και να συμμετέχω ενεργά στην ημερίδα για τη συμβολή της Εκκλησίας μας στους νικηφόρους Βαλκανικούς Πολέμους του 1912-1913, οι οποίοι οδήγησαν στην απελευθέρωση των αλύτρωτων τότε εδαφών της Μακεδονίας.\nΣε όλες τις δύσκολες εποχές για τον Ελληνισμό, η προσφορά της Εκκλησίας στο Γένος μας, φανέρωνε κάθε φορά αυτόν τον ανεπανάληπτο δεσμό με το λαό μας.\nΦανέρωνε την Εκκλησία:\n-και της λύτρωσης.\nΜε πνεύμα αδάμαστο, ο κλήρος:\n-και καθαγίασε τα τιμημένα χώματα της Μακεδονίας.\nΓια αυτό και δίπλα στους ήρωες των Βαλκανικών Πολέμων, κατατάσσουμε και τις «στρατιές» των ταπεινών ιερέων, των μαρτύρων της Χριστιανικής Πίστης, οι οποίοι έδωσαν πρώτοι το παράδειγμα της αυταπάρνησης για τη Μακεδονία μας.\n-τον Γερμανό Καραβαγγέλη,\n-τον τότε Μητροπολίτη Θεσσαλονίκης Γεννάδιο Αλεξιάδη\n-και τόσους άλλους ιερείς που αποτέλεσαν την πρώτη γραμμή άμυνας του Ελληνισμού.\nΌλους εκείνους που με την καταλυτική συμβολή τους:\n-κράτησαν όρθιο το Γένος μας στα χρόνια της σκλαβιάς\n-και μαρτύρησαν όταν αντιστάθηκαν στα σχέδια όσων επιχείρησαν τη μεταστροφή του εθνικού φρονήματος του Ελληνικού πληθυσμού της Μακεδονίας.\nΜε τα κηρύγματά του ο κλήρος έδωσε στο ποίμνιό του πνοή ηρωικού ήθους.\nΜε λόγο μεστό από υψηλά θρησκευτικά νοήματα:\n-μετέτρεψε τους άμβωνες σε επάλξεις ελευθερίας\n-και «έκτισε» ελληνικές ψυχές,\nτονώνοντας το φρόνημα των σκλαβωμένων Χριστιανών.\nΧάρη και σε αυτούς, ο Ελληνισμός κατόρθωσε να σταθεί και πάλι στα πόδια του.\nΠόσο δίκαιο είχε ο Παύλος Μελάς όταν είπε πως: «Πάντοτε κατά τους αγώνες του Έθνους μας, προΐστατο η Εκκλησία. Έτσι, τώρα προπάντων, στη Μακεδονία, ότε κατ’ Αυτής κυρίως στρέφονται οι επιθέσεις των εχθρών, η Εκκλησία και πάλι θα προστατεύει τον αγώνα».\nΚαι τον προστάτευσε ως όφειλε.\nΔιότι η Μητέρα Εκκλησία, υπέρμαχος της:\n-και εθνικής ελευθερίας,\nαποτέλεσε -και εξακολουθεί να αποτελεί- λαμπρό οδηγό του Γένους μας, ως:\n-και κύρια δύναμη\nγια τη σωτηρία της μαρτυρικής μας περιοχής.\nεκατό χρόνια μετά το δικό μας 1821, ημερίδες όπως η σημερινή διδάσκουν πως:\n-το να θυμάσαι\n-και να τιμάς\nτο παρελθόν και την ένδοξη ιστορία σου, δεν είναι εθνικισμός.\nΕίναι ιερή υποχρέωση απέναντι σε όλους αυτούς που έβαλαν το εθνικό συμφέρον πάνω από το ατομικό.\nΟι Έλληνες δεν έχουμε μάθει να σκύβουμε το κεφάλι.\nΟύτε έχουμε επιλεκτική ιστορική μνήμη.\n-και οραματιζόμαστε ένα καλύτερο αύριο.\nΕκκλησία και ποίμνιο,\nβασιζόμενοι σε διακριτά όρια,\nσυμπορεύονται ανά τους αιώνες στηριζόμενοι στην αρχή της συναλληλίας, η οποία δεν πρέπει να διαρραγεί.\nΣήμερα, το Έθνος μας οφείλει:\n-να μην πενθεί,\n-αλλά να θυμάται.\nΝα μην παζαρεύει την ιστορική και αδιαπραγμάτευτη αλήθεια.\nΠεράσαμε κακουχίες, μα μείναμε όρθιοι λέγοντας πάντα: Δόξα σοι ο Θεός.\nΤο ίδιο θα πράξουμε και τώρα.\nΑρκεί μονάχα να θυμόμαστε πως ενωμένοι, οι Έλληνες μπορούμε να πετύχουμε θαύματα


Μαρία Εκμεκτσίογλου: Έφαγα το ξύλο της χρονιάς - Madatoforos.gr\nHome LIFESTYLE Μαρία Εκμεκτσίογλου: Έφαγα το ξύλο της χρονιάς\nΜαρία Εκμεκτσίογλου: Έφαγα το ξύλο της χρονιάς\nΣτην εκπομπή Dot με τη Νάνσυ Ζαμπέτογλου και τον Θανάση Αναγνωστόπουλο μίλησε η Μαρία Εκμεκτσίογλου. Η γνωστή μαγείρισσα από την Πόλη, μεταξύ άλλων, μίλησε για το αυστηρό οικογενειακό περιβάλλον, στο οποίο μεγάλωσε στην Κωνσταντινούπολη, αποκαλύπτοντας μάλιστα ότι έχει φάει πολύ ξύλο, όταν είδαν πιασμένη από το χέρι με ένα αγόρι.\n«Υπήρχαν πολλά στερεότυπα και ταμπού. Μεγαλώσαμε σε μια ανδροκρατούμενη κοινωνία, πατριαρχική. Στην Κωνσταντινούπολη τότε, όταν πηγαίναμε να χορέψουμε, τα κλαμπ άνοιγαν στις 12 το μεσημέρι κι έκλειναν στις 4 το απόγευμα», είπε αρχικά.\nΚαι συνέχισε: «Στις 4 το απόγευμα έπρεπε να ήμασταν σπίτι μας. Έτσι και γυρίζαμε σπίτι στις 7 τρώγαμε ξύλο. Μεγαλώσαμε με μπαμπάδες πολύ αυστηρούς. Εγώ δεν θυμάμαι να είδα ποτέ ηλιοβασίλεμα και δεν μιλάω για μια περίοδο πριν από πολλά χρόνια, είμαι 50 χρονών όχι 70. Πολύ αυστηρό περιβάλλον».\nΓια να συμπληρώσει: «Δεν είναι μόνο που σε παρακολουθεί ο μπαμπάς σου, υπάρχει το σόι, οι θείοι σου, ο νονός σου. Σε είδε ο θείος σε βόλτα να περπατάς χέρι χέρι με άντρα, μαύρη το βράδυ από το ξύλο. Το έχω ζήσει αυτό. Ο θείος μου ο Ευριπίδης με είδε να κρατιέμαι χέρι χέρι με αγόρι στα Πριγκιποννήσια, έφαγα το ξύλο της χρονιάς μετά».\nΜαρία Εκμεκτσίογλου: Έφαγα το ξύλο της χρονιάς Reviewed by admin on Μαρτίου 09, 2020 Rating: 5


Γ.Βαρεμένος : Κύριε Γεωργιάδη, κλείσε τον θερμοσίφωνα κι άσε τις κοτσάνες(για την εκτροπή του Αχελώου)\nΑρχική σελίδαΠΑΡΕΜΒΑΣΕΙΣΓ.Βαρεμένος : Κύριε Γεωργιάδη, κλείσε τον θερμοσίφωνα κι άσε τις κοτσάνες(για την εκτροπή του Αχελώου)\nNewsroom 2/21/2022 10:24:00 μ.μ.\nΟ υπουργός Ανάπτυξης & Επενδύσεων κ. Αδ. Γεωργιάδης βάλθηκε να καταρρίψει την μεγαλοφυή θεωρία του κ. Σκρέκα ότι για να αντιμετωπίσουμε την ακρίβεια στο ρεύμα δεν πρέπει να ξεχνάμε τον θερμοσίφωνα ανοιχτό.\nΤην ώρα που ο τρικαλινός πολιτικός μ’ αυτή την θεωρία φαίνεται να “χτυπάει” βραβείο Νόμπελ στα Οικονομικά, ήλθε ο υπουργός Ανάπτυξης να αποκαλύψει ότι για την ακρίβεια φταίει το γεγονός ότι δεν έγινε η εκτροπή του Αχελώου. Προφανώς ετοιμάζεται να συναντήσει και την Πρόεδρο της Δημοκρατίας, που είχε εκδώσει τις γνωστές αποφάσεις κατά της εκτροπής.\nΚύριε Άδωνη Γεωργιάδη, κλείσε τον θερμοσίφωνα κι άσε τις κοτσάνες. Στην Αιτωλοακαρνανία έχουμε πάψει προ πολλού να τρώμε βελανίδια. Εκτός κι αν ποντάρεις στο ότι συχνά το Νόμπελ Οικονομικών απονέμεται σε δύο….\nΥΓ: Μέσα στην στενοχώρια για το γεγονός ότι ο Αχελώος ρέει προς λάθος κατεύθυνση, πρέπει να αναγνωρίσει και κάτι καλό στην γειτονιά του ποταμού: Αν στα Ακαρνανικά Όρη δεν υπήρχαν κεραίες, πώς θα πληροφορούμασταν τέτοιου είδους μεγαλοφυείς ανακαλύψεις του Αδ. Γεωργιάδη;


Η βραβευμένη ταινία «Good Will Hunting» στο θερινό σινεμά\nΜια υπέροχη ταινία, την καταλληλότερη στιγμή του χρόνου, σε μια υπέροχη αυλή!\nGood Will Hunting θερινό σινεμά Σινεμά\nΤο Faneromeni 17, το Φεστιβάλ Τεχνών του Πολιτιστικού Ιδρύματος της Τράπεζας Κύπρου σε συνεργασία με το Δίκτυο Εθελοντών «Λευκωσιάζω» και το Δήμο Λευκωσίας, προβάλει τη βραβευμένη με Όσκαρ ταινία «Good Will Hunting».\nΜε tagline «Κάποιοι δεν πιστεύουν στον εαυτό τους, μέχρι κάποιος να πιστέψει σε αυτούς», παρακολουθούμε τον Will Hunting, ένα νεαρό από τα λαϊκά στρώματα της Βοστόνης.\nΠαγιδευμένος και στοιχειωμένος από την καταγωγή, την οικογενειακή εγκατάλειψη και τη μιζέρια, ο Will εκτός από το να τριγυρνάει με τους κολλητούς, να πίνει μπύρες και να μπλέκεται σε καυγάδες, καθαρίζει και τα πατώματα του Πανεπιστημίου.\nΕίναι όμως κορυφαίο μυαλό, αν και ο ίδιος ακόμα δεν το έχει πιστέψει. Όταν μόνος του θα λύσει μια δύσκολη εξίσωση, ο καθηγητής του, θα του προσφέρει μια διέξοδο με την προϋπόθεση να δει έναν ψυχοθεραπευτή για να του λύσει το πρόβλημα της αντικοινωνικής συμπεριφοράς.\nΟ ίδιος θα βγάλει εκτός ορίων τους ψυχοθεραπευτές μέχρι που θα εμφανιστεί ένας χαρισματικός ψυχολόγος που θα κερδίσει την εμπιστοσύνη και στο τέλος την αγάπη του ατίθασου επαναστάτη.\nΤο σενάριο του Matt Damon και του Ben Affleck κατάφερε να ξεχωρίσει και να συγκινήσει κοινό και κριτικούς με την υπέροχη ιστορία, την αυθεντικότητα και τις πηγαίες ερμηνείες.\nΜε τους Matt Damon, Robin Williams, Ben Affleck κ.ά.\n09.08.17– Τετάρτη @ 21:00


Κρατήσεις ξενοδοχείων Salima | Hotels Salima | airshop.gr\nΞενοδοχεία σε Salima\nΞενοδοχεία Αφρική Μαλάουι Salima\nΚρατήσεις ξενοδοχείων Salima\nΒρες ξενοδοχεία σε Salima, μέσα από την μηχανή αναζήτησης του Airshop. Όλες οι προσφορές για ξενοδοχεία Salima γρήγορα και απλά στον υπολογιστή σου. Καθημερινά διαπραγματευόμαστε με τα περισσότερα ξενοδοχεία για Salima σε όλες τις περιοχές και πετυχαίνουμε τις καλύτερες τιμές από μεγάλες αλυσίδες ξενοδοχείων έως και μικρά οικογενειακά καταλύματα για Salima. Στο Airshop η επιλογή ξενοδοχείου γίνεται πιο εύκολη από ποτέ, τώρα μπορείς να αναζητήσεις ξενοδοχείο σε Salima βάση κριτηρίων που θα κάνουν πιο εύκολη την αναζήτηση σου. Χρησιμοποίησε την αναζήτηση ξενοδοχείων από τον χάρτη για Salima και βρες εύκολα την περιοχή που σε βολεύει να μείνεις, σε διαφορετική περίπτωση φίλτραρε τα αποτελέσματα βάσει ονόματος ή κατηγορίας ξενοδοχείου. Απο το airshop.gr μπορείς εύκολα να βρείς ξενοδοχεία στο κέντρο Salima.\nΣτο Airshop σου δίνουμε την επιλογή να πληρώσεις το ξενοδοχείο που θα μείνεις με δύο τρόπους. Προτιμάς να πληρώσεις το ξενοδοχείο σε Salima τώρα στην χαμηλότερη τιμή της αγοράς? Επέλεξε ‘’ Πληρωμή online’’ , με αυτόν τον τρόπο είσαι σίγουρος πως πέτυχες την καλύτερη τιμή για την διαμονή σου σε Salima. Προτιμάς να πληρώσεις την ώρα που θα κάνεις το Check in στο ξενοδοχείο για Salima? Επέλεξε ‘’ Πληρωμή στο ξενοδοχείο’’, με αυτόν τον τρόπο δεν προπληρώνεις τώρα το δωμάτιο σου αλλά μόνο το δεσμεύεις. Φτάνοντας στο ξενοδοχείο για την διαμονή σου θα ταχτοποιήσεις εκεί την πληρωμή βάση της τιμής που έκλεισες το δωμάτιο από το Airshop.\nΑκολουθούν τα δημοφιλέστερα ξενοδοχεία σε Salima, ο καιρός που θα συναντήσεις στον προορισμό σου και τα φθηνότερα ξενοδοχεία για Salima.\nΔείτε όλα τα ξενοδοχεία σε Salima εδώ\nΔημοφιλείς ξενοδοχεία για Salima\nP. O. Box 11, Senga Bay, Salima Salima\nΠρόγνωση καιρού για Salima


Tσαβούσογλου: Αν οι ΕΚ επιθυμούν λύση να εγκαταλείψουν το όνειρο της Ένωσης\n20 Μαρτίου 2017 - 14:31\nΟ υπουργός Εξωτερικών της Τουρκίας Μεβλούτ Τσαβούσογλου δήλωσε ότι τόσο η Άγκυρα όσο και η ηγεσία των Τουρκοκυπρίων εξακολουθούν να εργάζονται σκληρά για την επίτευξη λύσης στο Κυπριακό.\nΜιλώντας σε συνέδριο Συνδέσμου Βιομηχάνων και Επιχειρηματιών στην επαρχία της Αττάλειας, ο Τούρκος υπουργός Εξωτερικών αναφέρθηκε και πάλι στην απόφαση της Βουλής για το ενωτικό δημοψήφισμα.\nΥποστηρίζοντας ότι Τουρκία και Τουρκοκύπριοι καταβάλλουν τεράστιες προσπάθειες για μια διευθέτηση στην Κύπρο, ο κύριος Τσαβούσογλου είπε ότι, αν οι Ελληνοκύπριοι επιθυμούν λύση, πρέπει να εγκαταλείψουν το όνειρο της ένωσης.\nΕίπε ότι το πλαίσιο λύσης είναι ξεκάθαρο, λέγοντας ότι οι Ελληνοκύπριοι οφείλουν να σεβαστούν τις βασικές αρχές της πολιτικής ισότητας και της διζωνικότητας.\nΆρθρο στην "Ουάσιγκτον Τάιμς"\nΕξάλλου σε άρθρο του στην αμερικανική εφημερίδα "Ουάσιγκτον Τάιμς", ο κύριος Τσαβούσογλου υποστηρίζει ότι στην Κύπρο υπήρχαν και εξακολουθούν να υπάρχουν δύο λαοί, με διαφορετικές θρησκείες, πολιτισμούς και εθνότητες.\nΥποστηρίζει ότι πρέπει να επιτυγχάνεται ισορροπία μεταξύ Ελλάδας και Τουρκίας, κάτι που σημαίνει, όπως αναφέρει, ότι οι Τούρκοι υπήκοοι θα τυγχάνουν ισότιμης μεταχείρισης με τους Έλληνες υπηκόους, αποκλειστικά στο νησί.